Theihkauhnak – VAKOK AUTHAWNG\nLai Thilthuam le Laica Thawhkehna ( Tin Mang )\nLeave a Comment\t/ Theihkauhnak / April 6, 2020 April 6, 2020\nLai Thilthuam le Laica Thawhkehna Tin Mang Laica “Laica (Hakha holh)tuah a si hlan ah Tedim peng Sizin(Sizaang)holh ca cu Mirang ralbawi.Randall nih 1891 kum ah a tuah piak hna.Hakha Laica cu 1894 ah Mirang ralkap sibawi.A.G.E Newland nih a tuah ve.Tedim ah Pau Cin Hau(1859-1948)cu a mang ah pathian nih cauk a pek.Cu thawk …\nLai Thilthuam le Laica Thawhkehna ( Tin Mang ) Read More »\nFriday, March 06, 2009 Salai le Mai Kawng capar sung Salai le Mai Kawng capar sung by Salai Vantu Miphunpi Ngandamnak:1966 le 1970 hrawng, South East Asia chung i boxing ah a min a thang ngaingaimi Laimi pathum an rak um. Cu hna cu; 1. Ni Ni 2. Dawla le 3. Hrang Kham an si. …\nSalai le Mai Kawng capar sung by Salai Vantu (Laimi nih Salai & Mai kanhman mi hi a sullam kan thei maw?) Read More »\nFa le hi Pathian rosungdawh an si\nLeave a Comment\t/ Theihkauhnak / March 29, 2020 March 16, 2021\nNule pa a sicangmi hna nih kan theih bik lai.Tulio kan sining hi thaten ruat hna usih law lungfimnak ah hmang hna usih. Hawidawt u le nau hna. Hi video te hi rak zoh ve law na sining rak i chek ve hmanh,zei dah kan dir hmun a si ti le zeitin dah kan nun …\nFa le hi Pathian rosungdawh an si Read More »\nHONG KONG MIRUM LI KA SING BIA ROLING\nLeave a Comment\t/ Theihkauhnak / February 4, 2020 February 4, 2020\nHONG KONG MIRUM LI KA SING BIA ROLING Mi pakhat cu si a duhmi kha hlawhtlin dingin ka tuah hrimhrim lai tiah a fekmi biakhiahnak a ngeih a herh. A fekmi biakhiahnak a tuahmi cu si a duhmi kha a hlawhtlin hlan lo lungdong loin aa zuam peng lai. Mi pakhat i a hmailei nunnak …\nHONG KONG MIRUM LI KA SING BIA ROLING Read More »\nCUNGCAWI RAWLDAWR (Dinner in the Sky)\nLeave a Comment\t/ Theihkauhnak / February 1, 2020 February 1, 2020\nCUNGCAWI RAWLDAWR (Dinner in the Sky) Hi rawldawr hi Belgium ram ah a ummi a si. Pe 150 sangin an cawi, asiloah an thlai i cu chungah cun rawl an zuar. Forbes Mekazin nih vawleicung ah khuaruahhar bik a simi rawldawr 10 an thimmi chungah aa tel vemi a si. Atu tiangah Dinner in the …\nCUNGCAWI RAWLDAWR (Dinner in the Sky) Read More »\nLeave a Comment\t/ Theihkauhnak / January 29, 2020 January 29, 2020\nDIKARI LAKNAK AH CAWLENG IN A KALMI: A Sining A Zahpi Lotu Irrawaddy ramṭhen chungah a ummi Ma U Pin (မအူပင္) University a voi 14 nak dikari peknak puai cu Jan 26 ah sunglawi taktak in tuah a si. Cu ah cun nu pakhat cu cawleng in a ra, tiah theih a si. Cawleng in …\nDIKARI LAKNAK AH CAWLENG IN A KALMI: A Sining A Zahpi Lotu Read More »\nKHUARUAHHAR GUOLIANG LUNGKUA LAM\nLeave a Comment\t/ Theihkauhnak / January 26, 2020 January 26, 2020\nKHUARUAHHAR GUOLIANG LUNGKUA LAM Guoliang lungkua lam hi Tuluk ram Henan ramkulh ah a ummi Guoliang khua le Huixian khuapi pehtlaihnak le hlatkainak lam a si. Guoliang khua hi pe 600 leng a sangmi lungpang cungah a ummi a si. Han siangpahrang a rak dohtu pakhat nih a tlikzamnak le aa thuhnak ah a rak …\nKHUARUAHHAR GUOLIANG LUNGKUA LAM Read More »\nCAWHNUK NAKIN CAW ZUN A MAN A FAK DEUH Caw A Zuami Hna Caah Thawnpang Ṭha\nLeave a Comment\t/ Theihkauhnak / January 20, 2020 January 20, 2020\nCAWHNUK NAKIN CAW ZUN A MAN A FAK DEUH Caw A Zuami Hna Caah Thawnpang Ṭha India ah pa hna nih caw zun kha sii phunkhat bantukin an din, zeiruangah dah caw zun cu an din hnga? A ṭhatnak an theih caah a si. India ram nitlaklei ah a ummi ramkulh cheukhat ah pa hna …\nCAWHNUK NAKIN CAW ZUN A MAN A FAK DEUH Caw A Zuami Hna Caah Thawnpang Ṭha Read More »\nLeave a Comment\t/ Theihkauhnak / January 16, 2020 January 16, 2020\nFOOD AND DRUG ADMINISTTION ZUNG NIH HRIAL DINGMI DIN-EI PHUN 23 A THANH Kum 2019, October in December tiangah Myanmar ramchung tirawl le siivai lei zohkhenhtu zung (FDA) nih an hmuhmi din-ei hrial dingmi phun 23 an thanh. Cu hna cu a tanglei bantukin an si. Hong Yuan အမှတ်တံဆိပ် သစ်သီးခြောက်၊ Jui Zhi Chen Pi အမှတ်တံဆိပ် …\nFOOD AND DRUG ADMINISTTION ZUNG NIH HRIAL DINGMI DIN-EI PHUN 23 A THANH Read More »\nMPT SIMCARD A HMANGMI HNA CAAH RUAHNAK CHEUH (A Hrut Nih A Fim Chim An Ti Bang)\nLeave a Comment\t/ Theihkauhnak / January 15, 2020 January 15, 2020\nMPT SIMCARD A HMANGMI HNA CAAH RUAHNAK CHEUH (A Hrut Nih A Fim Chim An Ti Bang) A tanglei ka ṭialmi hi na theih cangmi zong a si kho. Na theih rih lomi zong a si kho. Myanmar ramchung ah a um i MPT SIM a hmangmi hna caah ruahnak cheuhmi a si. MPT SIM …\nMPT SIMCARD A HMANGMI HNA CAAH RUAHNAK CHEUH (A Hrut Nih A Fim Chim An Ti Bang) Read More »


Chinram Kulh, Mipi Vengtu Ralkap Le SAC Ralhrang Kahdohnah Ah Ralhrang 15 An Thi – Onlinenungak\nChinram kulh, Tidim peng, Hanting khua ah nawlngaihnak laktu SAC ralhrang hna cu January 21, zing sml. 1:45 Am hrawngah CDM Siyin, PDF Zoland, Zomi-PDF, CNA, Kalay-PDF no. 3/9, PDA, Zongam Army le CDF-KKG fonh hna nih an kahdoh hna caah SAC ralhrang minung 15 an thi tiah theih a si.\nMah kahdohnak ahcun mipi hriamtlai lei in minung 2 nih hliamhma (kuan nih a khen ve hna) an pu nain an hliam a fak lo tiah Zomi-PDF nih thawng an thanh. Mah ruangah zing sml. 9:00 hrawngah Kalay University sianginn chungin a hlat i a um mi Hanting khua lei cu ralkap nih voi 11 an kah tiah theih chap a si.\nNawlngaihnak laktu Min Aung Hlaing ralkap hna cu a dih diami January 13 ah Kalay myo in Laitlang leiah an rak kai i, Kalay-Laitlang lam, Hanting khua ah an um caah Laitlang ah Mawtaw a um lo ruangah Chinram kulh, thlanglei ah thilman a kai tuk i, a fak tuk nak hi a si tiah theih a si. Ref; Zalen\nRelchap; Karenni Hmunhma Sianginn Cheukhat Ah Miphun Thantar(Flag) An Tar Cang. Karenni(Kayar) ramkulh ah Karenni miphun thantar(flag)cu sianginn cheukhat ah tar a si cang tiah PKPF nih nihin ah thanhnak an tuah.\n“Hmunkip ah kahdohnak a chuah peng caah sianginn cu kan ong kho rih lo.Kawl ralhrang thantar(flag)cu kan ram in kan tlau ter cang lai” tiah PKPF biachimnak nawl ngeitu pakhat nih LuduNwayOo ah a chim.\nKNPP hmunhma sianginn cheukhat ah miphun thantar(flag) tar a si cang tiah a chim chih. Cu bantukin CDF humhaknak hmun sianginn hna zong ah Chin miphun thantar(flag)an tar i sianginn hna an on cang.\nFederal Democracy duh ruang ah mizapi nih ralhrang kan doh hna hi a si. Rakhine ramkulh chung sianginn cheukhat hna zong ah Rakhine miphun thantar(flag)an tar cang. Crd; 21 The Chin Time


Breaking News; CNA, PDF-Gangaw le phu dang i bawm in SAC ralkap 30 tluk kahthah – The Cherry Par\nBreaking News; CNA, PDF-Gangaw le phu dang i bawm in SAC ralkap 30 tluk kahthah\nCNA, PDF-Gangaw le phu dang i bawm in SAC ralkap 30 tluk kahthah\nOctober 1 zing 10:00 AM hrawng Gangaw le Kalaymyo kar lam ah SAC ralkap pawl cu CNA, PDF-Gangaw le phu dangdang i bawm in an kah hna i minung 30 tluk an thi, tiah PDF-Gangaw nih an chim tiin PDFChannel nih a tial. Hi kong ah The Hakha Times nih CNF tuanvo ngeitu kan pehtlai kho rih lo.\n← Bochok Zaw Min Tun A Mualpho Hoi Cang!\nBreaking News; Min Aung Hliang cu Putao ah a kal ngam lo i Taunggyi tu ah a kal! →


Ram le miphun caah kan Ttuan mi hi kan mah pumpak than Cho nak ca le min that duh ruang ah rian kan ttuan si lo - News and Media\nRam le miphun caah kan Ttuan mi hi kan mah pumpak than Cho nak ca le min that duh ruang ah rian kan ttuan si lo. Mi cheukhat cu ram kan zaam tak, ram Ttha kan um nak hmanthlak pawl, kan ei din nak, nuamh nak pawl kan tar hna. Ram tang um CNA/CDF kan nau, kan tta, kan far le line a tthat nak phan lio hmanthlak pa khat te post ah diriam ten nan um nak hmun in nan duh duh in nan ti hna. Credit – Adawt\nBiachap: Hitluk in mah nunnak hmanh ui loin ram le miphun caah ai pe mihna hi zeitluk in upat awktlak dah an si tihi ziah kan i theih ter duh lo. hehtiah kan thangchiat hna kan congoih han kan sawisel ngam hna. i tuak usih.\nFim i ti dom tung Miphun caah ke kar duh bak tunglo. hna kua ka kua men ih kan nusal kan pasaltha rual kan namneh han ih an lung kan fah ter mihan hi zeiban tuk minung hme kan si hna?\nMipi tangka firin a thlithup in eihmaur in chungkhar in paw puar lungin a eidat mi hna nak in upat awk le tihzah tlak an si ving si.kan ram caah kekar in nunnak thap tu hhna hi zeitluk mi sunglawi dah an si ? an mah hleiih upat awk tlak an um hrimhrim lo.\nHitluk tahzang pek le biathlum an herh tuk liau ah hin an ngaih tu kan chait ter hna an lung kan zawr ter sual hna la ti hi phan a um tuk hringhran.\nZeitalkhawm siah kan lung i fim usih mipi hna, Thazang tu asikahwh chungin pe ko usih.an lungfah nak ding le an ngaihchiat nak ding thil asimi cu hrialkhawh i zuam hna usih .\nKei nih cun Kan ram le miphun caah Nunnak hmanh uiloin ke a hlang tu hna hi upat awk tlak le tihzah tlakah ka ruah mi hna an si. Kan Ram Nusal Pasaltha hna , Nan tha thawng kosehlaw Bawipa nih teinak in pe ko han seh.Credit: Monica\nRel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.


Myanmar Ramchung Electric Mei Man Lakning An Thlenremh - THE CHINLAND POST\nMyanmar Ramchung Electric Mei Man Lakning An Thlenremh\nTCP-Thantlang| 2019 June 25| Kawlram chung Electric mei man lakning kong thlenremhmi ning in 2019 July 1 ni thok in laak a si cang lai tiah rampi meizung nih thawngthanhnak a tuah.\nHi an thanhca chungah Electri mei tha chuahnak le thapeknak kongkau cu caan sau pi a nguh khawhnak hnga, Maha-dat-aa line mei a hmu rih lo mi khua le ram ah mei an hmuh khawhnak ding kong le a dangdang kong ah, mei a hmang tu hna mizapi zaka ah tuanvo ngeitu kuzale hna tiin tonnak ngeih hnu ah bia funnak ngeih mi a si i Mei man rikhiah mi le lak ning cu a tanglei bantuk in an si.\nUnit 1 in 30 (ks.35), Unit 31 in 50 (ks.50), Unit 51-75 (ks.70), Unit 76-100 (ks.90), Unit 101-150 (ks.110), Unit 151-200 (ks.120) le Unit 201 in a cunglei (ks.125) tiin lak a si cang lai. Mah langhter mi cu inn chungkhar pakhat nih hman mi, inn ah hman mi Power le sipuazi tuahnak caah hman mi si lo in Biaknak lei inn saknak tibantuk caah hman mi chung lawng in telh mi a si.\nInnchungkhar nih hman lo mi mei man hna cu a tanglei bantuk in rikhiahpiak an si. Unit 1-500 (ks.125), Unit 501-5000 (ks.135), Unit 5001-10000 (ks.145), Unit 10001-20000 (ks. 155), Unit 20001-50000 (ks.165), Unit 50001-100,000 (ks.175) le Unit 100000 ina cunglei a hmang mi paoh 180 tiin mei man rikhaih piak a si. Mah ri khiah mi cu Sehzung, sipuazi tuahnak, lam mei, uknak zung, sipin, NGO le zung dangdang han caah khiah mi a si. (Ref: One News Myanmar)\nPrevious Sagaing Le Yangon Nih Mi Lutchuak Le Minung Thazaang Hrampi Vuanci Zung Thar Chap Ding In An Fehter\nNext Myanmar Ralkap Dantatnak Phung Ahran ‘US Lower House’ Nih A Fehter\nChin ramkul kahdoh thawng; CNA le CNDF/CDF Kahnak In Ralkap Motor (7) Arawk


406. JESUH NIH AN KHAMH CANG ~ Chin Mission Church\n406. JESUH NIH AN KHAMH CANG\n1. Lung-lawmhnak thawngtha kan theih, Jesuh nih an khamh cang, Khi thawngtha kha thanh tuah u, Jesuh nih an khamh cang, Ram vialte ah va kal law, Khua zakip rili ral tiang, Bawipa thawngtha va chim tuah, Jesuh nih an khamh cang.\n2. Tiva tan in va au tuah, Jesuh nih an khamh cang, A hla naimi sin chim tuah, Jesuh nih an khamh cang, Tikulh vialte hlasa u, Khat lei tiang thanter tuah u, Vawlei ah lunglawmhnak kha, Jesuh nih an khamh cang.\n3. Raldohnak chungah au u, Jesuh nih an khamh cang, Vai-lamtah thihnak caah, Jesuh nih an khamh cang, Zaangfahnak kan duh tikah, Nan ruah lai khi thawngthabia, Thihnak teinak hla sa u, Jesuh nih an khamh cang.\n4. Vawlei ah au tuah u law, Jesuh nih an khamh cang, Mi vialte lunglawmter hna, Jesuh nih an khamh cang, Fing le tlang khua zakip ah, Khamhnak bia va chim tuah u, Khi bia teinak hlasaknak Jesuh nih an khamh cang.


Pathian Chin mi nih kan in biak mi Pathian ka chim sual ahcun ka ngaithiam hram kosawh – Thechinlandtoday\nPathian Chin mi nih kan in biak mi Pathian ka chim sual ahcun ka ngaithiam hram kosawh\nadmin October 29, 2021 Leave a Comment on Pathian Chin mi nih kan in biak mi Pathian ka chim sual ahcun ka ngaithiam hram kosawh\nBy.Tinduh Thang: Hlanlio Israel Miphun Izip Sal In A Chuahtu Hna Kha Kan Biak Mi Pathian hi na si ve maw?A nung mi Pathian,Chin mi nih kan in biak mi Pathian ka chim sual ahcun ka ngaithiam hram kosawh.Jehovah Pathian,Chin mi nih kan in biak mi hi a nung mi Pathian na si ko le Israel hna hlanlio ah Izip salin a chuahtu hna kha ,Chin miphun ,Pathian na si ve ko i,Nai khah ko ahcun,Tutan i Chin mi nih kan ton mi ngaihchiatnak hi ksn theihpi law ,Milem a bia mi hna tiah kan ruah mi,Ralhraang pawl hi na van ralkapbu hna hmangin kan kut ah kan pe kocang.Cun,Ka hmurka hin nangmah thangchiatnak bia hi chuahter sawh hlah tiah ,Jesuh Khrih min in kan nawl..Amen!\nRelchap:Thantlang inn kaang kong ah CNF Spokesman Salai Htet Ni nawlnak bia.Thantlang inn kaang mi kong ah The Hakha Times in mizapi nan sin ah biatawi chim ka duh.Thantlang mizapi hi CNF/A kan dirhka in nihin tiang a kan dirkamhtu le nan thihnak ah kan thi lai, nan pawngte ah kan um peng. Kan in dirkamh hna, tiah nan kan ti mi bia nan tlinh.\nRalhrang nih nawlngeihnak an lak hnu kahdohnak ruang ah nan nunnak le nan innlo tampi ram le miphun caah nan pek fawn. Minung sinak ah tuar a har tuk hringhran mi nan tuar.CNF/A le CDF nih hin thazaang le thluak kan ngeih khawh chung kan cawlcaang ko nain Thantlang kan mizapi le kan Chin mizapi kan in khamh kho rih hna lo.\nKan ngaih a chia tuk. Rak kan ngaithiam rih ko ulaw.Kan Biakmi Pathian nih hin a kan zoh sawhsawh ko hlah maw, titiang ka lung a a chuak (Pathian nih rak kan ngaithiam hram ko seh).”Hi leiba hi Ralhrang pawl nih a kan cham hlan tiang kan hal lai. Leiba kan cawh peng hna lai…”\nThantlang khua Inn Thong leng umnak Aciamh dih hnu ah maw Kan CNA le kan CDF hi Nan Chuahte ne lai →\n← NLD Suttungpi A Si Mi U Win Htin Cu Kawlram Limhang Zortertu Ti Ruangah


Hakha lamzawh kong ah ho dah upadi a buar? – Daily Salai Media\nDaily Salai Media\nChinmi Caah Thawngpang\nHakha lamzawh kong ah ho dah upadi a buar?\nAugust 3, 2019 admin Music & Videos 0\nAluancia 31.7.2019, Hakha ah vawlei le ram kong ah lamzawh a si. Vawlei le ram ti mi hi Laimi calawng ah a biapi lo, vawleicung ramkip le miphun kip caah a biapi tuk cio mi thil a si. Zeicatiah vawlei le ram ti mi cu miphun pakhat sinak a langhtertu hmelchunhnak tehte a si.\nLairam cu kan pupa hna nih anmah kut tein a rak derh i anmah tein an ser mi phung (upadi) in a rak i hruai/uk mi miphun pakhat an rak si. Cucaah Lairam thing le ram, lei le lung miphun dang kut cung a phak lo nakding ah kan pupa hna nih fei le nam he nunnak thaap, thisen pek in an rak kilven i an rak humhak.\nKan pupa chan ah cun vawlei/ram hi laksawng ah siseh, ro ah siseh an rak i pe i an i roh tawn mi phung a si i a cawk zong an rak i cawk tawn phung a si. Cucaah nihin tiang an pupa chan in ro ah siseh, laksawng ah siseh, a cawk in siseh vawlei le ram a ngei mi tam pi an um.\nA pu/pa nih ro a roh mi cu mizei hmanh nih na ta a si lo ti khawh a si lo. Cu bantuk in a cawk mi vawlei/ram siseh laksawng an pek mi siseh na ta a si lo tiah a ho hmanh nih ti khawh a si lo. Cucaah mi ta a si mi hman kan duh ahcun kan hal/cawk hna a hau. Cozah nih project pakhat caah hman a herh ahcun a ngeitu kha a hal hmasat ve ding a si i liam ding a si mi kha cozah nih a liamh hnu ah vawlei le ram cu a hman ding a si.\nCucu atu i vawlei chuhnak upadi ningcang a si. Cozah nih a ngeitu hal loin le liamh loin a duh poh in mi ram vawlei a chuh i a hman ahcun cu bantuk cozah cu upadi a buar mi le nuhrin covo a buar tu cozah a si. Atu Hakha ahcun pupa ram ngei pawl kha cozah nih upadi nan buar an ti hna.\nA ngaingai ahcun cozah tu hi upadi buartu an rak si deuh, a buar hmasatu zong an si rih. Hihi keimah catialtu nih cozah sual ka phawt hna a si lo upadi tu nih sual a phawt hna tu khi a si. Zeicatiah vawlei chuhnak upadi nih cun”Cozah nih project pakhatkhat caah vawlei a chuh duh ahcun vawlei ngeitu kha a ram chung luhnak nawl a hal hmasa lai i a ngeitu nih nawl a pek lawng ah a lut lai, a ngeitu nih a duh lo ahcun a lut lai lo” a ti.\nCun “a ngeitu kha a ton lai i a ngeitu hnatlak hnu ah liamh ding mi a liamh lai i cu hnu lawng ah cozah nih vawlei cu a hman lai a ti. Nihin Chin ramkulh cozah cawngcangh ning cu a hohmanh nih sual an phawt hna le hna lo zong ah, a ho hmanh nih thiam an coh hna le hna lo zong ah upadi nih sual phawt cia an si cang. Zeicatiah ram ngeitu an tong bal hna hna lo, na lo chung ah kan lut kho hnga maw ti zong an ti bal hna lo, liamh ding zong fang khat hmanh an liamh bal hna lo. Amah belte a chuh tu cu an chuh thluahmah hna.\nCozah timi cu mipi aiawh in mipi phaisa thlahlawh pek in mipi hi upadi ning in rak kan hruai uh tiah rian khinh mi an si. Mipi hi an kut tang ah an duh poh in rak kan tuah uh tiah nawl pek mi le nawl ngei tu an si lo. Cucaah upadi ning in an ka hruai lo i mipi lung a tlin lo ahcun taza cuai khawh, a rian phuah khawh, duhlonak langh hnawh khawh a si. Zeicatiah “Nawlngeihnak cu mipi sin in a ra mi a si”.\nNeymar.Jr Cu Ai ChuahSual Cikcek Ai, Zaangfak Te Si Ko Cang Mu\nHawi T’ha Ti Mi Cu\nMinung Caah That Hnemnak A Chuah Tertu Aithing Hi Rak Thei Ve\nNLD Party Chung ah Chin mi Um kan Herh Rih Nak\nZeiruang Ahdah Aralai Dingmi Caan Ah Donald Trump Ka Vote Lai Lo?


Missionary Kongah Zeitindah Billy Graham Nih A Chim? – Chin World News Evening\nJuly 27, 2019 July 27, 2019 Salai Van Sermon\nMissionary Kong Zeitindah Billy Graham Nih A Chim?\nMissionary tampi kan herh rih. Vawleicung ram a har biknak le tih a nunnak bik tiangah Jesuh Khrih thawngtha chim ding in missioanry tampi kan herh tuk rih hna. Vawleicung ram kip ah kal u law ka thawngtha va chim hna u tiah nawl a kan petu Pathian nih mission riantuan hi a za cang a ti rih lo. Missionary riantuan zong kan i lim rih lo.\nJesuh Khrih nih ‘Cucaah cun kal u law vawleicung ram kip kha a ka zultu ah va ser hna u’ tiah a kan fialmi hi a biapi tuk (Matt 28: 19). Kan philh lo ding ah ka duhmi cu, Jesuh Khrih a rak tum ah khan vawleicung hi zeitin dah kan thatter deuh lai timi le zeitin dah kan nun ning a si lai timi chimh awk ah a rak tum lo. Minung nih kan ton dingmi a tihnung tukmi vawleicung kan buainak -sualnak (sin)-dohpiak awk ah a rak tummi a si.\nSualnak hi Pathian he a kan thentu a si. Sualnak hrimhrim hi minung kan caah tihnung tukmi zawtnak bantuk a si. Hi sualnak hi minung kan sinak zong ah a um dih i, kan tuahmi kip zong ah a um dih. Sualnak ruangah minung caah ruahchannak a um lo. Asinain Jesuh Khrih thawngin sualnak in luatnak lam Pathian nih a kan serpiak.\nJesuh Khrih thihnak le thawhthannak thawngin kan nunnak cungah nawlngeitu sualnak cu Pathian nih an kan hrawhpiak dih. Cuticun sualnak nih a then cangmi minung le Pathian karlak ah remnak le pehtlaihnak a vun um than. Pathian nih a Fapa Jesuh Khrih a zummi paoh cu sualngaihthiamnak le nunnak a pek hna. Jesuh Khrih thawngin Pathian he remnak kan hmuhnak le sualngaihthiamnak kan hmuhmi hi missionary nih an aupimi thawngtha cu a si.\nBible nih ‘a thihsen thawngin le a rum tukmi Pathian velngeihnak thawngin Khrih ah sualngaihthiamnak kan hmu’ (Efesa 1:7) a kan ti. Mah ruangah hin minung caah Jesuh Khrih kong hi thawngtha cu a si. Mah ruangah hin Jesuh Khrih kong hi mi kip sinah chim ding in tuanvo kan ngei. Jesuh Khrih thawngtha hi mi kip nih an theih dih a hau. Cucaah nihin missioanry nih a phunphun in Jesuh Khrih thawngtha an phuannak a si.\nMission riantuannak ah missionary zong an i tel, evangelist zong an i tel, doctor zong an i tel, mi harsa bawmtu zong an i tel etc. Local Khrihfabu he bawm in a tuanmi zong an um i, Khrihfami nih thlahmi zong an um. Cuticun a phunphun in Jesuh Khrih thawngtha a karh i, mi kip nih an theih i, ‘vawleicung khua za kip ah kal u law ka thawngtha va phuang u. Zungzal in kan um pi hna lai’ a timi cu a tlinnak ding ah missinary rian hi kan tuannak a si. Ref: Billy Graham.


KAWLRAM MI KAN CAAH CUN BIDEN HI ATTHA BIK KO LAI. ARUANG? – The Chinlung Post\nOctober 31, 2020 admin Local News 0\nUS election cu Ni 4 te lawng aa duh cang. Ahodah a tei lai timi an dirhmun ka von langhter tthan hnik lai. Ka bia sau pah ko sehlaw, keihi vote ngei ning law, Trump ka vote ko lai. Zeicatiah, Conservative ka si. Canada zong ahhin Conservative peng ka vote ko rih. Asinain a tu ka ttialmi hi dirpinak lei catial siloin, an dirhmun cuaithlainak te sawh ka von thai.\nUS President thimnak ahhin kan zoh ciomi cu “Swing states” hi an si. The Guardian nih atu minutes tlawmpal ah an update ning ahcun “Swing State” a simi Florida ah Bidden nih 1.9 in a tei rih. Pennsylvania ah 5.7 bak in a tei. Machigan, Arizona, North Carolina tbk ah Bidden nih a tei viar i Ohio lawng ah 0.8 in Trump nih a tei.\nAtu an dirhmun tein a kal ko ahcun Bidden nih landslide in a tei lai tinak a si. Nain poll cu 2016 zong ah aa palh caah 2020 zong ah aa palh kho rih. Tutan ah Trump a tlaknak bik cu, Pandemic a handle ning cung ahhin a si ko. Thal mei kangh in Vawleipi a kang viartu “Coronavirus’ control nak ahhin Global Leadership a la kho lo. Amah zong aa veng kho lo tiah sual an puh hi a fak tuk.\nTrump hi a “Racist” tuk tiah an puhmi cung ah a Racist bak ko timi hi mizapi thinlung ah a ngan chin lengmang. Cucaah, Race issue ahhin fak tuk in a tla rih. Kawlram caah ahodah a ttha deuh lai? Myanmar Ram caahcun Bidden hi tling sehlaw a ttha bak lai tiah ka hmuh. Pi Suh he nainiam deuh in rian an ttuan kho lai. Catialtu. Zasang Cinzah\nPu Paul C. Tha biachimmi: semkaa in Kan miphun chung ah, arak um voikhat nak asi ko lo maw? ti tiang, aka ruah ter. 1970s hrawngin Chin University student pawl nih Salai le Mai hmangin Miphun lungrualnak an rak thawk. An hlawh tling taktak. Atu tiang Salai le Mai cu Chin mi hmelchunhnak (Identity) pakhat ah acang thai. Abiapi ngai tiah ruah cio mi Tlangholh (common language) belte atu tiang iceih-mai kan har rih.\nCu nakin abiapi deuh mi cu kan Miphun pi Min asi. Vawlei cungpi le Kawl nih cun, Chin tiah kan Miphun min an bunh (arak kan-auh) nak a hlaan tuk cang. Asisnan, kanmah chungah mindang cio in I auh, kan rak I uar tuk hna. Chin mi chungah Chin kan si tiah hnatlaknak (Ca ttial in) kan ngeih kho mi cu 2004 kum, Camp Victoria ah tuahmi Camp Victoria Agreement kha asi lai dah.\nRamchung ramleng I rak dirhmi Chin National Party (pa 4), cun Chin Social Orgns. hna nih, ‘Kannih cu chuaktti unau khat (Lai hri tlai khat) Chin miphun kan si tiah Biathluk nak rak tuah asi. Kum kul dengmang asi ve cang I, atu-ah cun, kan Miphun zate huap Min ah Chin timi kan hman ngai ngai cang hna. Lunglawmh awk ngai asi. Holh le min hrawnghrangah abuai rih mi kan si I, Miphun pi pakhat bang vun cawlcangh cawlh aa rem lonak atampi rih.\nChinmi hi, Miphun covo, Miphun dawtnak le Miphun Lungrualnak timi a chim, arel, a ttial cemmi kan si velai dah. Kan ttial kan chimh lo ah, Kan herh bikmi pawl an si fawm tu ca! A-ttial le a-chim ahcun, kan thiam ngai cang hna. Asinan, kan miphun muisam leh cawlcanghnak ah anung taktak kho rih lo ticu zaapi hmuh asi. Cuti kan si ko lio ah Tthangthar Chin Mino hna nih Chin Ram caah Chin Miphun tiah, au-aw le hlado phunphun he, ramchung peng kip le Ram leng tiangin an-au aw le an cawlcaang nak cu nifitin hmuh leh theih khawh in aum.\nMi minthang, mi langsar le mi liangan tampi hna bawmh lei silo-in, heh…tiah an doh. Ramrian ttuantu pawl zawng an iphet nawn. An doh deuhdeuh, Adohtu pawl an hmual apho deuhdeuh ti cu zaapi theih asi. (Politically Ramrian celh, phung le ning in kan Miphun kan ttanh ruangah, kan sungh dingmi a um lo. Kan Miphun covo tu kan ngah deuh lai. Kanmah thazaang lawng nih azat lo ahcun, hawi isawm hmanh kan hau.\nKan Miphun nih kan duhmi vialte zaa-pi theih in aupi ding asi. Athli te-in ipek chanh khawhmi thil an si lo). Chinram caah Chin Miphun” tiah adirmi pawl, An au-aw vun ngaih ah, Election I, teinak hmuh ding tiang ca men lawng a si lo. Miphun Covo la usih ti asi. Chin mipi Vote hi Chinram caah, kan i zaa-khim tuk, Midang vote kan herh lo” an ti. Adik ngamsam. Teinak cu kanmah kut ah a um taktak. Kan lak lai maw, Lak lai lo? Kanmah nawl asi. Kaa lawm.\nCredit: Paul C. Tha


Mi Nupi Dam Lo Bak Cu Doctor Pa Nih A Sualpi Lengmang Caah A Pasal Nih Cun A Theih Hna Tik Ah – FIAKFAIROCK\nPoi ngai, Hi thil hi India ram UP State i a cang mi thil a si. Hibantuk thil hi cu Movie chung deuh hna i a cangmi thil si dawh dang ngai a sinain a tak bak i thil a cangmi a si fawn. A tu kan chan hi cu Movie siam cawp mi kan chan khi a lo cangko.\nA nupi hi India mi a si loh i, NEPAL mi a si. Nepal ram hi a thei lomi zong kan um kho men. India ram kam te i a um mi ram a si i. Nepal hi Tiluk ram le India ram karlak i a um mi a si. Nepal nu hi an i dawh ngaingai, nan theihthiam nak ding ah cun Tiluk nungak muidawh pawl khi an siko.\nSibawi sin ah thil sining le an harsatnak kong an chim tik ah Sibawi pa nih cun admit than lo dingin a ti hna. Asinain zing chiar te le zaanlei chiar te cu ka inn ah a ra lai i ka check up peng a hau lai a ti hna i, cu ti cun a lang hlat i tlawpbul dingin hna tlak nak an ngei. A lang hlat i tlawpbul cu sizung riah nak cun a let tampi in phaisa dih lo deuh ve lai.\nAn pa hi nichiar rian ttuan a si tik ah an nu hi Doctor tein ah a va zul kho loh. Cucaah cun an nu hi a mah te lawng in zinglei zaanlei chiar cu Doctor sin ah cun i piah dingin a va kal tawn.\nNikhat cu an pa hi rian inn tuan deuh in a lawi caah an nu va dong dingin zaanlei muilai ah cun Doctor te in ah a vak kal, cu ni cu a ni nga nak Friday ni a si. Doctor tein a va phak tik ah a hohmanh an um loh. Mizaw zoh nak room a va luh zong ah cun a hohmanh an um hoi loh. A khuaruah har ngai buin chuah colh ai timh lio ah inn cun room pakhat in an nu nih thawng cu a theih. A khuaruah a har ngaingai i inn cung lei ah cun a tli tein a va kai.\nA neih deuh deuh hna an nu holh thawng cu a theih deuhdeuh. Room a phak lai hrawng cun an nu lawng silo in Doctor pa aw thawng zong a theih chih, a lung hring chinchin i thawngpang ngei lo tein a neih deuh tluahmah hna. Room inka zong cu a rak i khar loh caah a va lut. Room a va luh tik ah thil sining fian tein a va hmuh. A dawt tuk mi an nu le Doctor pa cu tak lawng veve bak in ti kholh nak hmun ah nupa sualnak an rak tuah tti. An pa a va luh hi an rak hmu loh. An pa zong nih cun a langh lo nak hmun in a zoh peng ko hna. An nu le Doctor pa cu duh tawk tein sualnak cu nuam taktak in an tuah tti. An nu cawl cangh ning le umtuning a zoh tik ah a lung fah a celh hrimhrim loh. A bik in a lung fah nak cu ‘Kan pa ta nak in nangmah ta’ hi ka duh deuh a nuamh zong a nuam deuh ti in an nu nih a chim mo bia a theih khan a lungfah a celh lo. An nu nih hin a chim rih mi cu ,’voi 15 hrawng na ka ih pi cang ko nain zeitik caan pauh na sin i um le nupa sualnak tuah hi kan inn zong in ka ngai tuk’ tiin a chim chih hoi.\nAn pa cu a thinhung maw a zual deuh hnga a lungfah dek. Cu ti cun zeitin hmanh ti hna loin a tli tein a kal tak hna. An pa nih hin an nu hi a dawt tuk mi a si caah zeiti hmanh in a ti sianglo..Cu pin ah mi ramdang nu a si tik ah a cung aj zangfah nak tampi a ngei i Nepal ram i a um mi a pi le a pu zong an hmai a khah hna lai lo caah hi thil vialte hi ai sum nak a si. Zaandang kel tein an nu cu mit hmai pangh ngaiin a rak lawi than.\nAn pa nih cu a nu le pa hmai ah an nu cu a auh i tha tein thil sining cu a hal. Cu tik ah zeihmanh chim ngam loin an nu cu a um i a rian ran nak in inn leng ah a chuak i a kal diam. An pa le a nu le pa hmai khah lo celh ah a zam i si lai cu. Cu zaan cu inn hlam loin a um tik ah an pa nih a hei call i an nu nih cun ‘ na mit in nan kan hmh mi kha thil hman a si ko’ keicu rak ka philh cangko na nupi ding ah kai tlak tiloh a vun ti. An pa cu a lunfah le a thinhun a celh hrimhrim loh. Fa an ngei loh i ai ning deuh ngai.\nCu ti cun thla zei maw zat chung Doctor pa he cun an i duh hnu ah an i tthen i tlangval dang dang hean i duh tiin a pasal nih hin a chim. Hi thil hi India ram MP state i a um mi Sunil Jangde timi pa nih a taktak i a tongmi, a fb timeline ah a van post mi a si. A hram thawk ah cun ka nupi sualnak hi pholangh kaki tim hrimhrim lo nain, kan i tthen hnu zong i a duh pauh in tlangval ai tlen mi ka hmuh tik hin ka thinhun ka celh lo caah hi a konglam hi ka van tial nak a si tiin a van tial chih fawn.


Russia Cozah Nih Vawlei Pi Mithmuh Ah Anti Ballistic Missile Cu Tihnung Taktak In Hneksak Nak A Tuah Hnawh Hna — Salai Ephraim Thawngpang\nRussia Cozah Nih Vawlei Pi Mithmuh Ah Anti Ballistic Missile Cu Tihnung Taktak In Hneksak Nak A Tuah Hnawh Hna\nRussia cozah nih cun a sermi hriamnam anti-ballistic missile bomb cu zahan ah khan vawlei pi theih bak in Central Asia ram chung khuapi a si mi Kazakhstan bak ah hneksak nak a tuah i,hlawhtlinnak zong an hmu tiah an chim. cun,Russia nih anti-ballistic missile bomb a sermi cu Russian Ae rospace Forces ralkap pawl hna kut ah a chiah i Russian Aerospace Forces pawl hna nih hman a herh an ti nak zawn paoh ah hman ding a si lai tiah an chim.\nRussia anti-ballistic missile bomb hi hneksak nak an tuah lai ah an i timhlamh lio le moto lian mi cungah an phurh lio tibantuk pawl hna cu Russian Defence Ministry nih vawlei cung rampi mit hmuh bak ah twitter ah a video in a tar i,cu video cu minutes 1.56 tluk zoh a si tiah an chim.asinain Russia cozah nih a tu tan i an hriamnam hneksaknak an tuah mi anti-ballistic missile bomb kongah chim fian nak an tuah lo.\nHi anti-ballistic missile bomb hi zei tluk cak in dah rian a t’uan khawh ti mi le zei tluk hlat in dah hman awk a si?zei can dah a zuan khawh tibantuk pawl zei hmanh chim fian nak an tuah duh lo i,hlawhtlin nak kan hmuh ti lawng an chim.cu pin ah Russia cozah nih nuclear hriamnam tluk deng in a cak mi bomb S-500 Prometetey zong ser dingin rian a t’uan cuahmah lio.\nRussia cozah nih cun S-500 Prometetey bomb ser dingin rian a t’uan cuahmah mi cu,tlung tein kan ser khawh a si ah cun mah hi cu India ram le China le Turkey ram ah ka kuat hna lai tiah a chim.mah hi S-500 Prometetey bomb a rian t’uan ning cu nuclear bomb tluk deng in a cak mi a si SA-21 Growler air defence missile system nak in a cak deuh lai tiah an chim.hi kongah ram dang mi hna an aw-kaa theih awk a um hraw rih lo.\nTagged Russia Cozah Nih Vawlei Pi Mithmuh Ah Anti Ballistic Missile Cu Tihnung Taktak In Hneksak Nak A Tuah Hnawh Hna\nTaliban Ralhrang Pawl Hna Nih Afghanistan Cozah Ralkap Kut In Afghanistan Ram Zei Maw Zat An Lak →\n← Kawl Ram Chungah Dirhmi Khrihfa Bu UPC, CJC, Believer, The Church, AG Buu Pawl Hna Hi Phungning Lo In Dirhmi Maw An Si?


Khamhnak Kong Le Holhtheihlo Kongah Rev. Dr. Hre Mang Nih Fiang Taktak In A Langhter Cang – Chin World News Evening\nOctober 12, 2019 Salai Van Sermon\nLaimi kum zakhat leng Khrihfa a si cang mi hna nih khamh tlau le tlaulo kongah si seh, Cun, holhtheihlo kongah tam deuh cu kan i fiang kho rih hna lo. Khatlei cun kan mawh ve hrim lo. Hi kong he pehtlaiin Rev. Dr. Hre Mang nih tawi fiang taktak in a chim mi hi van zoh ve hmanh, tampi na nunnak ah bawmtu ttha si hrim lai.\nGRCM: Khamhmi minung hi kan tlau kho maw tlau kho lo. Cun, Holhtheihlo le laam timi kong ah teh zeitindah nan hmuhning?\nRev. Dr. Hre Mang: “Khamh” timi biafang kan ifian a hau, “hrinṭhan” timi biafang he a khatmi asi. “Zungzal” nunnak ngeih asi. Khatte lei ah zungzal nunnak cabu (cauk) chungah min tṭial cangmi ti khawh zong asi. Hrinṭhan cangmi hrinṭhan tilo tiah a um kho lo.\nHolhtheihlo hi Bible chung ah a um timi lawng a ṭial, a um tilo tiah a ṭialnak a um lo. Asinaten mi nih holhtheihlo an timi paoh a dik a hman dih tinak asilo. Thiang Thlarau laksawng pakhat asi. Pathian he pumpak i chawnnak ah hman dingah pekmi laksawng a si. Ref: GRCM\nRelchih: Na Khrihfa Nun Thanchoter Le Thawnternak Billy Graham Bialehnak Hi Rel Law Tampi Tthathnemnak An Pek Hrim Lai.\nKhah! Lai Idol Esther Dawt Chin Sung Nih Hi Hla A Sakmi An Uar Tuk Cang A Thei Lomi Nan Tampi Men Lai A Thiam Khawhning Cu-video


Khah Nihin Falam Khua Ah A Chuak Mi Naute Nih Corona Virus Kong A Chim Mi Cu Khuaruahhar Taktak Si Cang – Chin World News Evening\nFebruary 10, 2020 Salai Van Theihtlei\nNihin 10 Feb. 2020 ah Falam ah a ummi Sayamah Thuathuam le Saya Biak Cawm hna nih ngakttah sianginn i an cawmmi mi pakhat nih Kalaymyo ah fa an ngeih. Hi fa an ngeihmi naute hi a chuahka bak in a holh ti a si. Cu hngakchia chuakka naute nih a chimmi cu “Tuchun suimilam 12:00pm a tlin hlan ah arti pum chumhmi na ei a si ah cun a tu lio CoronaVirus zawtnak in na him lai” ti a si.\nCu bantuk in a chim khawh bak in a thi colh. Nau te a nu le pa nih Falam lei ah a ummi a cawmtu hna Sayamah Thuathuan cu phone in an van chimh, tiah theih a si.Khuaruahhar ngai cu a si ve. Bible ah cun hi kong hi hmuh awk a umlo nain. Na zumh duhlo zong ah nangmah nawl. Na zumh duh a si zong hmanh ah a chimmi caan cu a luan cang. A zei a va si hmanh ah hi kong ah hin mi tampi an buai cio. Khuaruahhar ngai cu a si ve hrim ko.\nNote: Hi hngakchia pa nih a chim mi hi 100%100 in a fiang in a tling bak ti cu kan chim ve lo, sinain a cunglei kan langhter cang bantukin kanmah nih kan lih le hrawkhawr in kan ttialmi le thlahmi cu asi lo. An kan chimh ning trein kan ttialmi le thlah chin mi asi timi nan kan theihpiaknak lai theihter kan in duh hna.\nRelchih. Salai Lairamthang: Tulio democratic party presidential primary election ah a laar ngaimi Pete Buttigieg timi pa hi ngeihkhat thit-umhnak a dirpi mi le a cohlang mi a si. Inidianapolis khua pawng hrawng ah khuabawi a rak tuan balmi a si. Patling pi a si ko nain nu ah a ser i, va a ngei. A vapa min cu Chasten Buttigieg a si. Mi hmai zongah ningzah an thei ti lo. An i hnam huar ko.\nHi hna pawl nih US an hruai sual ahcun kei te VBP@Indy Vanceuuk te pawl hi cu vava kan tum te men lai. Asinain Sangpui@Ram Lian Sang te BTP@ Siang Cung Lian te Salai Biak te pawl tu hi cu khrihfa bu i, chairman le mitsurhang petu ah a rannak in thim an hau te lai dah. hehe Mayor Pete Buttigieg kissed his husband Chasten Buttigieg, at a presidential rally this Sunday the moment inspired loud cheers from the South Bend Indiana crowd.


Zualko; Thantlang Ralzaam Pu Lai Nawl Mizoram ah a Nunnak a Liam! – The Cherry Par\nZualko; Thantlang Ralzaam Pu Lai Nawl Mizoram ah a Nunnak a Liam!\nThantlang khua in Mizoram ah chungkhar he a zaammi Pu Lai Nawl (Uk Peng Pa) cu nihin ah COVID-19 zawtnak in Aizawl lei an kalpinak lampi ah a nunnak a liam, tiah thawng kan theih.\nUk Peng pa te chungkhar hi Thantlang, Seihpyozi sang ah a ummi an si. September 22 zong ah khan Thantlang peng ralzaam a simi Pu Tum Sang (kum 60) cu Kal zawtnak in Serchip sizung ah a nunnak a rak liam ve.\nKa u Uk Peng pa na thawng kan theih cu kan ngaih chia tuk e.Mah inn le mah lo hmanh ah um khawh lo in a fak tuk ko mu rak kal chung ko kun law. Inn le lo khua leram ngei lo bang maw fahfah hringhran .kan in le kan tuar hringhran hi.\nAize maw kathin ka ngeihchia tuk e kapa aw tantak mi chungkhar Pathian nih hnem ko hnaseh. A fak tuk e kan thih hlei ah mah inn tele khua teah silo loin kan tlikzam nak i kan va liam mihi cu lung a fak tuk e tantak mi chungkhar bawipa nih in hnem kohna seh.\nMaw ka thin. A poi tuk e. Uico misual hna ruang ah. Mah le in lo te hmanh ah um ngam lo in mi khua le ram ah thih cu poi tuk hring hran e. Ruah ah thin lung a fak hring hran. Lung a fak tuk e ku te nan ngeih chiat Nak bawi pa nih in hnem ko hna seh mu. Ka u Lai hi lai cu zamang hman ah kan ruat bal lo mu. Kan ngaihchia tuk ee.\nTHANTLANG KANSIANG LO; Thantlang khua tieolan ding cu hohmanh nih kan ruat kholo.tantak mi ralhrang le palek cu khuathing an hngak i ziah cdf/cna nih antuk cang hnalo tiah kan ti cio. Tu hnasehlaw nawngnih hna seh ti kan duh dih. Asi na in ruah ding mithil aum len.\nRalhrang nih an nawl ngeihnak in Rangoon cu Nepyidaw ah an thial. cun sagiang cu monywa ah anthial. Daway cu Myeik ah anthial hna i tutiang cu ahmun rih.\nCDF/CNA nih thantlang cu tu in teihna hmanh sehlaw thih lai ekceh tibang khuapi cu vanlawng bomb in hrawh dih lawlaw i khuapi dirthan kho ti hlah seh tiah tuah sual hgna maw ti phan aum ko. Ralhrang ziacu hohmanh nih kanchim kholo. tahchun nak ah Hnaring khua kha penguk khuapi(နှာရိန်းမြို့နယ်)ser in Thantlang hi khuate pakhat ban tuk ah acanter khawh mi asiko. kachin le karen ram ah hin khua tampi ahrawh i khua anser thankhawh tilo mi aum len.\nAtu hi ralhrang cozah cu asung cangko. cozah sinak zung pakhat hmanh acawl kho tilo. kancawl khawh lo vekvek ah hrawh dih le thialkam in aala sual lai ti phan aum ko. Cu caah(lawlaw se) tuk i tei nak cun karlak tlangtla tu nih umthut nak tha in tlangtlak ah atha deuh hngamaw kati.\nThantlang khua tieolan ding cu hohmanh nih kansiang lo.pathian nih atha bik in lam kanhruai ko seh. khuacu kankhan kolai dawngh nak bia angei tu cu pathian asi. rangleng thatha le rangtum thawngthawng cu teinak silo teinak cu pathian ta asi. CDF/CNA khuakhan thit hruai nak cu adawngh tiang kanzulh/kanttang kolai. kantei hrimhrim lai. salai mg\n← Breaking News: PDF Pawl An Khuaci A Mui, Ram pumpi PDF Sin Bawmh An Hal Cang!\nKhuachung Raldoh Aduhlotu cu NUG Adohtu le Min Aung Hlaing Lei Ah ṭantu Nansi ko! →


Mi Damlo Nutung no Pakhat nih Doctor Sin ah A Min A Chim Ruang ah A Cung ah Thil Duhlo Tuk mi A Cang – Onlinenungak\nMi Damlo Nutung no Pakhat nih Doctor Sin ah A Min A Chim Ruang ah A Cung ah Thil Duhlo Tuk mi A Cang\nAfghan nu pakhat a min “Rabia” timi cu a zawt a zual deuh ruang ah sibawi pa sin ah a vai i piah.Sibawipa nih cun sii ei ding le cawkding tete cu ca in a rak tialpiak i cu a tialpiak mi ca te cu ai ken i a inn lei ah a lawi than . Sibawi pa nih ca a rak tialpiak mi cu a pasal a hmuhter ve.Sibawi pa nih ca a tialpiak mi cung ah mizaw min tialnak zawn cu a zoh i “Rabia”timi a hmuh cun a pasal cu a thinhung tuk i a nupi cu a zaw i a damlo tizong tuak lo in a vuak colh .\nA pasal nih cun “Zeiruang ah dah nangmah na theihlo mi pa sin ah na min cu na va chimh’tiah a vuak hi a si .Afghanistan ah hin nupawl hi nawl ngeihnak pakhat te hmanh an ngei lo ti a si . Culawng silo in an phunglam ah hin nupawl nih an theih ballo mi pa sin ah an min an chim a si ah cun an pasal le a silo ah an pa le mual an photer hna tiah ruah a si fawn .\nCun nupawl an auh tik hna zong ah hin an min in au lo in ka nu,ka farnu ,ka naunu ,ka unu tilawng in auh an si tawn ti a si .Nau an ngeihtik zong ah an chuahka in minsak an si bal lo i an pa le min cu an i hrawm colh i can zeimawzat a liamhnu pi lawng ah min sak than an si tawn cucu Afghanistan phung a si ve .\nCun nupawl nih pasal an ngeihtik zong ah an puai sawmnak ah an min tarlangh a si bal lo i damlo nikhua zong ah an min langhter a si fawn lo .An thihsual hmanh ah an thlanmual ah an min langhter a si fawn lo ti a si .Curuang ah an min ngeihmi zalong tein hmankhawh ve nak hnga “Where is my name” timi hmangin Afghanistan nupawl nih lamzawh tiangin an duhnak an rak langhter ve nak a rak si .\nHi cawlcanghnak hi a liamcia kum 3 lio ah khan Osmmani hruainak in nupawl mah min hmanh hman khawhlo cu kan nuhrin covo kan sungtuk tiah an rak aupi cang i tu ah cun Afghanistan cozah nih a van ngeihven ve deuh cang hna i nupawl nih nau an ngeih tik ah an ngeimin tialnak zawn ah nu an si zong ah tha tein an min tial le langhter a si cang lai tiah an buaipi cuahmah lio a si .\nCun,hmatpungtin (NRC) le naute min tialnak ah nu min tialchih dingin tuanvo ngeitu pawl zong nih cozah sin ah an nor thluahmah lio hna a si fawn.Afghan nu MP hlun pakhat nupawl covo biapi ngai ah a chiatu Fawzia Koofi zong nih nupawl cawlcanghnak cu a lungtlinpi tuk hna ti a si ve fawn .Asinain Parliament chung ah hlanlio rak kalpi mi a thlah kholo tu ,fektak in ai tlaih peng rihmi an tamtuk ruang ah nupawl an cawlcangh nak hi cutluk in sullam a ngeilo kho men i cupin ah ttihnung ngai zong a si kho lehlam tiah a thinphang mi mi tampi an um ve. chinlandtodaynews


Benjamin Sum” Farnu Pakhat Ka Nei Nain A Kan Thih Tak – Zion Tlang Media\nBenjamin Sum” Farnu Pakhat Ka Nei Nain A Kan Thih Tak\nChin tlangval tha le hlasak thiam Benjamin Sum nih an chungkhar kong a chim, Benjamin Sum nih “a hlan ah farnu pakhat ka rak ngei. asinain kum 4 a si hnu ah a kan thih tak, Keimah he hin Kumthum in kan i thlau, Kum 7 ka si lio ah a thih hi a si. a dam lo ruangah a kan thih takmi a si. Keimah Kumli ka si lio ah Ka pa nih a kan thih tak, Ka pa a thi cang nain ka nu hi an in ah a lawi lo. Ka pa le chungkhar sin ah khua kan sa. Kapa hi an unau lak ah a hniang cem a si caah an dawt tuk mi a si caah ka nu le kan unau in an kan dawt tuk. kan van a tha. ka nu cu kan pa le kan nu dirhmun ah a dir. Ka pi le ka ni caah an fa dir hmuh ah ka dir. ka nu nih a si khawh chung in a ka zoh khenh.” tiah a chim.\nCun A Peh than Mi cu ” Thil ka tuah poh ah thla an ka cam piak peng. kan chung khar ah nu pathum le pakhat keimah lawng ka si. Pa nei lo ka si tik ah a har ngai, Siangin ah My family tial can ah a har khun, hmanpungtin tuah can i pa min ti a hla can ah a tial ka harh nain ka tial ko. Mah ruangah hin ka nu hi ka dawttuknak a si. Myanmay Idol ka zuam lio in tuchung thiang ah pehzulh tein thazang a ka pemi nan dihlak cungah ka lawm. Hmai lei zong ah Benjamin Sum fakpi in ka zuam lai. ka lawm.” Tiah a chim. Credit: MC\nDaihnak Lamthluan – (Part 1) October 15 ni hin “Rampumpi Kahdaihnak” a si lo ah Nationwide Ceasefire Agreement NCA minsen an thutnak kum 4 a tling cang lai. Cu NCA camtuak cu ani theng ah si lo in, October 28 ah tuah ding in an thawn. A ruang cu ka thei lo na in, nizan nai hriamtlai cheukhat minsenthu telin Naypyitaw hrawnghrang ah zeimaw a puak, a kuai kho mi phunphai tuah an timh ti in biathang hna ruang ah khan a si hnga maw? 2011 thawk hin kan ram kahdaihnak kong ka tial tawn i, a hnu ah cun a tial zong khi katha a chiat tawn ca ah, tiallo ah hin a tha deuh ti phun in ka um na in, a ngai ngai te tiah cun daite um kha ka rak celh lo ko hih! Cu ca ah cun duhsah te in ka vun thai than hna lai i, a tu ah khuazeidah kan phak? zeidah a va chuahpi te lai hi lamthluan nih hin ti zong kha kan hei purhdah pah te lai. Hmailei kong tu cu chimkhawh a si lai lo ca ah, zeibantuk timhtuahnak hna dah an ngeih ti le saduh an thah mi te te hna cu kan theihtawk in ka tial pah lai. Cu nih cun ruahchannak te te zong a kan pek lai ka zumh.\nNan theih cio bantuk in, Kawlram daihnak lamthluan (Myanmar Peace Process) cu, aa thawh bak hin a buai mi a si. 2011 August 18 ah cu lio hruaitu President Tein Sein nih Tlangcung mi hriamtlai (Ethnic Armed Organizations EAOs) pawl cu kahdaihnak tuah ding in a sawm hna. Cun, a ruam te aa dang mi cu, kahdaihnak lawng si lo in, kan ram daihnak kong cu cabuaicung ah khua kan khang lai ti a si. Asina in, kahdaihnak cu hriamtlaibu zapi huap in si lo in, pakhat cio he kan i ceih hna lai i, mah le state cio ah a dotkhatnak (Preliminary ceasefire agreement) tuah hnu ah, Union Level ceasefire cu tuah ding in dothnih in an tuah.\nCu sawmnak cu October a dih tiang ah hin aho EAO nih lehnak a um lo. Aruang cu kan tuah ah maw a that tuah lo ah hen! ti kha hriamtlai karlak ah an i el. Tuahduh bu an um bantuk in tuahduhlo bu zong an um ve. Tuahduhlo bu hna cu a tlangpi in 1990-2008 chung ah kahdaihnak a rak tuah mi bu hna kha an si i, cozah thar nih an ngian in an kan sawmmi a si. Kum 20 renglo kahdaihnak kan tuah cang i, National Convention an kan kaiter i 2008 Constitution an kan pawmter kan duhnak hmanh lak tung hna lo ah ti phun hi an biacherhchan cu a rak si. Cu hna cu UNFC timi buu ah an rak i fun deuh hna.Kahdaihnak tuah a tha ko ti leikap in khuaruat bu pawl hna cu kahdaihnak a tuah bello mi bu (CNF tel bu in) an si hna i, an nih chuanlam ve cu mipi theih in tuah ding a si ti le (Gen Khin Nyunt nih a thlithup in tuah pimi hna phun a si lo), a bik in “Political Dialogue” kan ram kong biaruahnak ngeih hnu ah zeitindah Federal ram ah kan ser lai ti kha an khuaruah ning deuh a si.\nCuticun, U Aung Min (Railway Minister) hi President Tein Sein nih cozah aiawh in kahdaihnak ah palai ah a chiah mi a si ca ah, hriamtlai buu hna he ton biaruahnak (informal talk) tuah ding in Chiangrai, Thailand ah a ra i, hriamtlai bu 6 hna he ton biaruahnak an ngeih thawk in, pakhat hnu pakhat 2011 December cun minsen (Preliminary Ceasefire Agreement) cu vun thut cio a si. Sihmanhsehlaw, an zapi in lungtlinnak pakhat te an rak ngeih khawh mi le an i fian cio mi cu “Political Dialogue” kan ram daihnak khua kan khang lai kan ti ah cun kan zapi kan ttan a hau ti kha an ruah mi cu a si. Cu cu zeitindah an tuah ti kha thaizing ah kan peh lai i, hi ka capar hi 15 October ah kan ngol te lai.\nDaihnak Lamthluan Part 2: Thanksgiving weekend kan hmang nuam ve i, kaa ruah bantuk in ka tial khawhlo ca ah ka theithiam ko kun uh! 2013 October ah Laiza Conference an auh. Zeiruang ah dah an tuah tiah cun, February 2012 in June 2013 tiang hi hriamtlai bu 17 hi hmunkhat te ah khuakhan lairel tinak an ngei kho peng. Cu cu a thla fatin in tuah a si i, Euro-Burma Office nih kan hruai (facilitate). Thla 16 renglo kan tuah mi a result cu “Comprehensive Ceasefire Agreement and Framework for Political Dialogue” ti mi zapi huap in kahdaihnak le zeitindah politcal dialogue kan tuah lai ti kha muisam ngeiding in timhtuah khi a si ko. Hi thla 16 chung hi kan hriamtlai hna lung aa rual ngai ngai can a si. Ramkip in buu kip nih cu tawnnak hmun ah cun an ra i, an kan bawmh khawh ding mi poh an rak chim. Cozah lei zong nih cu meeting cu an i sial i rak tlawn le rak ton a si. Cu cu i tonnak cu “Working Group for Ethnic Coordination” kan ti. Cu kan chuahpi mi cathluan cu aa lim tik ah cozah sin ah va zuar a hau. Ahodah a zuar lai ti an ceih tik ah cun bu 2 ah an i then. UNFC nih kan mah nih kan in hruai hna lai an t. Hilio can ah UNFC ah hin hriamtlai bu 7 an um. UNFC chungtel si lo poh cun UNFC plus 1,2,3 kan ti lai ti a si. Chungtel a si lo lak ah a ngan mi bu pawl nih an duh ve lo tik ah thennak cu a chuak. Cuticun June-September 2013 tiang hi zohchia ngai in hriamtlai bu hna karlak ah then nak a um ruang ah Laiza conference tuah ding in vun hrih than cu a si.\nLaiza conference cu tlamtling te in an tuah khawh hnu ah, Nationwide Ceasefire Coordinating Team NCCT ti mi cu dirh a hung si. Hriamtlai bu 16 tluk an i tel. Cu hna nih cun cozah lei cu thlapa thla 18 renglo bia an ruah hnu hna ah, NCA (Rampumpi kahdaihnak) draft an hung chuahpi. NCCT nih cun cu an lung an va tlin mi draft cu hriamtlai bu zapi tonnak cu June thla ah an tuah i an rak chuahpi tik ah, a tlam a tling deuh rih lo. Cu ca ah cun, NCCT nak in a sang deuhmi palai i ser than seh law, va chawn than rih hna seh ti kha an biachah a si ca ah Special Delegation ti mi SD cu hruaitu upa deuh hna thim riangmang in an va thla hna na in, zeihmanh aa relrem kho ti lo. Cu ca ah cun October 15, 2015 ah cun cu an draft cu a lung a tling mi poh nih thut ding in an hnawh chih hna.\nA ruang cu November thla ah thimnak a um ding a si, cu thimnak zong ah cun cozah lei (cu lio cozah cu USDP party an si) nih zeimaw ti in mithmailak an duh ca zong ah a si men lai. Cun, a poi ngai mi pakhat cu 2013 February thla thawk in Kokang MNDAA pawl nih ngeihthlem in cozah ralkap cu Shanram chaklei ah fak ngai in an doh tik hna ah, cu hna a bawmtu tiah aa tel mi hna Arakan Army (AA) le PNLO/ TNLA hna cu min thut an sianh ti hoi hna lo. Cu nih cun a buaiter ngai i, a hnu bik ah cun NCA cu bu 16 chung ah bu 7 lawng nih min an thut. NCCT ah aa tel lo mi RCSS zong nih an thut ve ca ah bu 8 an hung si. A tu ah cun bu 2 an hung i chap i, bu 10 an si cang. Minsen a thu rih lo mi hna he hin chonhbiak cu a um pah leng mang rih na in, zeipipa a chuak kho rih lo. KIO, TNLA, AA, SSPP, MNDAA pawl hna hi NCCT ah aa tel ko na in, minthulo an si. UWSA le NDAA (Wah le Mongla) hna hi cu a hramthawk in an i tel lo i, hi hnu zong ah aa tel ding an si lo. (hi kong hi ka tial pah theu cang ca ah, ka nolh ti lem lai lo) Next ah cun: NCA chung um mi kan zoh tti than hna lai.\nPrevious Post:Singapore Chinmi Nih CND Ah Salai Yaw Kee, Mai Mercy, NL Zoramchani (Aizawl) le Salai Tluang Za Lian An Sawm Hna Nain Leh than A Si\nNext Post:Japan Cumpit tlangrai Sii Avigan a min thang


Kan Sung Ko Nain Kan Thachia Lo Hih, Unity Ham - CHIN VAKOK NEWS\nCNLD Hruaitu, Candidates le Members vialte upatnak kan pek hna. A hlei in ramdang in Miphun Party (CNLD) adir pi tu nan cungah kan i lawmtuk. Nan tuh mi thlaici a ttha tukmi cu phun tampi in Chinram ah a kheu tthan zau lai. Ramchung/leng CNLD members vialte, Salai Rual Lian Thang capar hin thazaang la tti ttthan usih ti kan sawm hna.\nAbraham Lincoln nih minak sal pawl luat ter dingah a rak aupi. American mipi nih asi kho lo an rak ti. Sal ngeitu mirang pawl nih an duh lo. Sal zuatu hna nih an sal hna kha “nan luat ahcun umnak le einak nan ngei lai lo” tiah an rak tthih phoih hna. Cu ruangah mi cheukhat nih sal sinak in luatnak ngah lai an phang. A cheu nih an bawi le kha “Sal in kan luat zongah inn in rak kan tthawl hlah” tiah an rak nawl hna. Kum zaa renglo sal asi mi caah luatnak timi cu chun mang hmanah an rak manh ngam lo.\nNihin kan ramkhel boruak zoh tikah “federal phung asi mi miphun zalawnnak, miphun hmai hngalnak le miphun nawlngeihnak timi kha cabuai cungah cite a um le um lo” timi tluk hmanh a biapi in kan ruat kho rih lo. Kan mawh lo cu ta. Cubantuk si dingah cun pei kum zaa deng an kut tangah an kan chiah cu. Kan thluak an kan tawl cu. Cite in pei an kan tthih phoih cu. Nain Abraham Lincoln a lung a rak dong lo. Sal luatnak pek dingah voi tampi thimnak ah arak i zuam. A tlawm bik voi 8 a rak sung. Nain voi 1 te a teinak nih American tuanbia dawhbik a ttial ter khawh.\nMiphun rian kan i awt nak asau rih lo. Kum 5 caah teinak kan ngah rih lo zongah kum 100 a hmun ding thlaici kan mino sin ah a kho. Kan mino tampi nih thil sining an hung i fiang. Cite long kan herhmi asi lo ti an i fiang. Hi thlaici te hi zohkhenh hna sih. Tii tawih hna usih. Tthanter hna usih. American sal an luat ve, miphun zalawnnak kan ngah ve hrim te lai…ni khat khat cu…\nCarel tu nan dihlak cungah kai lawm.


SANTA CLAUS TUANBIA (Legends of Santa Claus)\nBy Nawl Hre Cin\nSanta clause hi Khrihfa a simi paoh nih Khrismas thla a phak fatin kan hmuh lengmang tawn, asinain mi zeidah a si ti belte hi a thei lomi tampi kan um kho men. Myra khua mi mithiang Nicholas timi pa min in a chuakmi a si. A tuanbia le a si ning tak hi tling cikcek in aho hmanh nih theih a si lo nain thil tha a tuahmi tu cu a thei lomi an um ti lo.\nNicholas hi Khrihfa chungkhar in a chuakmi a si. Nicholas timi min hi a pu nih a sakmi a si, i a pu hi a chuahnak Patara khua i bishop a si. A nu le pa hi ngeih le chiah leiah mi thawngtha ngai an si. An fapa a duhmi paoh tuahpiak an i zuam tawn. Asinain Nicholas hi a ngakchiat tein lentecelhnak thilri tuktak pawl hi zei ah a rel bal hna lo. Thil theih le cawn ko hi a rak huam, abikin biaknak lei hi theih a rak huam khun. Kum riat a si lioah an khua ah zawtnak tha lo (plague) a rak tlung i a nu le pa nih an rak thih tak. An chungkhar ngeih le chiah vialte amah nih a co dih, cu chungah cun Sui thluan thum zong a tel. A nu le pa tuan te an thihtakmi nih hin Nicholas hi lunglileng ngaiin le mi hmai chuak ngam lo tiangin a rak um ter. Hawi thar kawl tuk lem loin amah te lawngin kum caan saupi a vakvai.\nA rak vahvaihnak chungin Nicholas nih minung tampi hna rawl reprai ei kho loin sifak ngaiin an nun kha a hmuh tawn. Cuchinchapah, Lam pawngah thu i kut dawnh in mi a hal bikmi hi ngakchia pawl an si kha a hmuh fawn. Nicholas nih cu ngakchia pawl cu asikhawh tawk bawmh dingin aa tim. Asinain amah hrim zong mi ningzahpang a si caah mi hmai ah a chuak a lang ngam lo. Cucaah Nicholas ka si an ka theih sual lai tiah an kut an donhmi chungah tangka pia a va pek hna hmanh ahkhin zokzok in mi hmuh lo nakah a tli than colh tawn.\nZaan khat cu a vahnak in a inn lei a rak tin pahah a nu le pa tluk tein a rak rum ve mi pa, an innpa hna inn kha a tan pah. Sifahnah nih a tlunh hna i harnak ngan pi an rak ton lio caan a si. Leiba tam tuk an ngei i a cham kho ding an si ti lo. Lei a batmi pawl nih a fanu le pathum leiba canah an i tlaih hna lai i sal ah an zuar sual hna lai ti a phang tuk. Cucaah va ngei zok hna seh ti a duh hna, asinain man pek awk a ngei fawn lo. An nih lio chan ahcun nu le pa an i thitum tikah nu lei nih pa lei kha MAN (dowry) pek phung a rak si. An chungkhar dihlak thinhung ngaiin le i hmaichiat buin an thut kha thlalang awng in a hei hmuh hna. Nicholas nih thlalang awng hramin cun bia an i ruahmi cu a thli tein a va ngaih hna. Cuahcun an pa bik nih a fa nu le pathum kha nan duhmi nan tlangval pawl he nan i um kho lai lo, man pek ding ka ngei hna lo tiah a chimh hna kha Nicholas nih cun a theih.\nNicholas cu inn a phak tikah, cu hna chungkhar kong a ruah ah aa nuam kho ti lo. Cuahcun a thingkuang chungah a chiahmi sui thluan thum kha a lungah a hung chuak. Mah hi sui thluan khat hi ka pek hna ah a tha lai tiah a ruah. Asinain a langhngan pi i kan bawmh hna ti va pek hna le a duh ve fawn lo. Cuahcun an thlalang awngka an on ta mi te kha a lung ah a hung chuak. Zaantim an it dih cang a ti ahkhin thlalangawngka ahcun sui thluan khat a va chiahpiak hna. A thaizing an inn lei aa chawh tikah cun cu hna chungkhar nuam te i an rak um kha a hmuh hna tikah mah cu zan ahcun a sui thluan pa hnih zong cu a dang a fa nu le pahnih va an ngeih tik i man pek awk ah a chiahpiak hna.\nSui le ngeihchiah zei hmanh a ngeih ti lo caah a nun chung Pathian riantuan dingin Khrihfa phungki ah a lut. Hrimthannak dingah Israel a va tlawng. Jerusalem a phak ahhin Jesuh Khrih caah hmun biapi deuh a si ti a ruahmi hmun paohah a khuk aa bil i thla a cam. Voikhat cu Nicholas thla a cam lioah, aw thawng pakhat nih Lycia khua ah va kir law sifak pawl va bawm hna tiah a fial. Cu ahcun Lycia ahcun a kir than colh. An nih lio chan ahcun Mediterranean rili hi mi tha lo (pirate) pawl an rak tam tuk i thinpang ngai a rak si. Cu nakin tih a nung deuh rihmi cu rili le tilet a si. A tlun lei ahhin tilet a tho ciammam i kan thi dih cang lai tiin an i ruat. Cu lio caan ah Nicholas nih a tuah khawhmi cu thlacam lawng a si. Thla a cam tlawmpal ah thlichia le tilet cu an dai dih. Lycia khua him tein a phak tikah aw thawng nih rian a fial bantuk in a nun chung sifak pawl bawmhnak in a nunnak a liamter.\nAn khua a phak tlawmpal ah Myra timi khua i an Archbishop pa hi a thi. Myra hi Nicholas te khua Patara pawng teah a ummi a si. Tlangbawi pawl cu Archbishop rian a tlaitu ding mi thim dingah tonnak an ngei hna. Cu tonnak ahcun tlangbawi pakhat nih a mangah thim dingmi minung kongah langhnak a hmuhmi kha a chimh hna. Cu ning cun tlangbawi vialte nih Nicholas cu Myra khua Archbishop tuan dingah an lung a tling i rian an pek. Nicholas cu Archbishop tuan dingah an chimh ahhin a khuaruah a har, hi rian tlaih dingah a ngakchia tuk rih. Cucaah mipi nih “Bishop pa te” (the boy bishop) tiin min an rak pek. Nicholas hi a tar hnu pi A.D. 343 ah a thi i Myra ah a ruak an vui tiah an zumh. A thih ni hi December ni 6 a si tiah roca an tialmi a um.\nHlan lio Santa Clause a hmantlak an suaimi ahcun bishop thilthuam (Roman Catholic Bishop pawl an i hrukmi bantuk) khi aa hruk tawn. Asinain atu chanthar Santa Clause i a hruk-aih hi cu kum zabu 19 hrawng i Thomas Nast nih cartoon a suai tawnmi ah a hruk-aih termi hna kha United States and Canada hrawng nih an rak uar tuk i cu in cun Santa Clause zong cu mahbantuk thilthuam phun cun an suai beh vemi a si. Santa Clause kan hmuhnak nih Santa Clause i mi sifak mi har a rak bawmhnak nun tha le Pathian hrimhrim nih a fapa Jesuh Khrih a kan pek siannak dawtnak hun kan theihterthan hram seh.\nSanta Claus is anyone who loves another and seeks to make them happy; who gives himself by thought or word or deed in every gift that he bestows; who shares his joys with those who are sad; whose hand is never closed against the needy; whose arm is ever outstretched to aid the weak; whose sympathy is quick and genuine in time of trouble; who recognizes a comrade and brother in every man he meets upon life’s common road; who lives his life throughout the entire year in the Christmas spirit.\n(Edwin Osgood Grover, 1912)\n**A cung ka tialmi Santa Claus kong hi Harry Paul Jeffers tialmi Legends of Santa Claus, pp. 19- 25; le William J. Federer tialmi There Really Is a Santa Claus: The History of St. Nicholas & Christmas timi cauk pawl cherhchan in ka tialmi a si.\nMah ca hi Minmei Zam Blog ah a ttialmi a si i a original URL: Minmei Zam ah hin relkhawh a si lai.


Awṭha Sung Tin Par fapa Jason Lian Tin Sang nih mirang hla a sakmi rak ngai ve a thiam kho taktak – Chin World News Evening\nJune 14, 2020 Salai Van Music and Videos\nChinmi nih hlasakthiam awṭha minthang kan i ngeihmi Pi Sung Tin Par fapa Jason Lian Tin Sang nih “Jesus Loves Me” timi hla cover a tuah i a thiam kho taktak. A aw zong a ṭha ngaingai. Hitining tein hlasak hna a huam ko ah cun a nu bantukin hlasakthiam pakhat ai chuah khomi a si.\nAwṭha pi Sung Tin Par nih a fapa Jason Lian Tin Sang hlasaknak cu a facebook cakuang a share i hitihin ca a ial chih, “Tuni hi Children Sunday a si i ka fapa Jason nih avoikhatnak bik Pathian thangṭhatnak hla a sakmi a si,” tiah hringtu a nu Pi Sung Tin Par nih a facebook ah ca a ṭial.\nChinmi nih Arfi bangin kan zohthlami Pi Sung Tin Par hi Chinmi chung lakah si loin Kawl miphun hrimhrim zong nih an uar taktakmi a si. Miphun hmaingaltertu le cawisangtu pakhat zong a si. Fa pahnih a ngei cangmi asinain a duai kho hrimhrim lo. Hlasakthiam Sung Tin Par le an pa Sang Za Lian hna nih fanu fapa rosung lawi pahnih an ngeih hna. Jason Lian Tin Sang a voikhatnak an ngeihmi fapa a si i, a voihnihnak an ngeihmi hi fanu te a si i Jubilee Dawt Mi Par ti a si.\nVIDEO timi hi rak hmehpiak law a hla ngaih khawh a si lai.\nA Thli Tein Kawlram Ah A Rak Kirmi Laipa 6 Dantat An Si Lai


Salai Ceu Bik Thawng cu pasal maw sal lo a fiang cang lai – Zion Tlang Media\nJuly 13, 2020 admin Chin\nThantlang lei nih “zuding pa, mi ṭhalo pa” an van ti bak ko kha mu. Central CNLD nih Thantlang lutlai te pahnih cu CNLD party in an dinhter hna. Zei party in dah an dirte lai? Caan an ngei rih. Independent zongin izuam khawh a si. Salai CBT nih cuh a duhnak hmun le Pu Vei cuh duhnak hmunhma aa khat bak, ti si. CBT kha pasal a si ahcun, hmunhma a rak duhnak ahkhan Pu Vei he cun an izuam awk si hnga. Pu Vei zong nih independent bak in zuamcawh ve bak ding. Cucu politics timi cu si ko. Abraham Lincoln lebang an izuam dingmi pa he dawh ivuak le ikah dingin aa rak ithawh bal ve khah! Salai Ceu Bik Thawng zong MP aa cuh kho lai. Pu Vei zong aa cuh ve lai. An icuh veve awk hrimte a si. CBT nih “Party rian a biapi tuk” aa rak titermi kha, uar a um lo ngaimi bia a si. Icuh pah in party rian cu kemh chih khawh tuk a si. Ramkhel minung tam deuh cu zu cu an ding pah dih. Western lei lebang. Korean zong an si ve ko. Nain, zu nih an rian a tlolhter bal hna lo. Cucu pasal rian a si. Ramkhel minung cu eihmuar hman le ziknawh laak hmanlo a biapi bik! Salai nih aa cuh ngam lo cun, pasal a si bak lo tinak si ko. Catialtu Salai C Alexander.\nMuko Mekazin [ June, 2020] ah ka tialmi article kan hrawmh chin hna. Zeiltuk in dah Obama le left wing liberal democrats pawl nih US main stream media hmang in Donald Trump an dohnak le media an nawnnok nak kong a si. A sau pah caah lungsau tein ka rel piak te ulaw mi tampi nih an rel khawhnak dingah share ka tuah piak te ulaw ka lawm ko hnga. Biahmaithi. US President hlun, Barak Obama nih 2008 US thimnak ah Republican Senator John McCain cu a rak tei. 2012 ah Republican Presidential candidate Mitt Romney zong a rak tei thiamthiam. Barak Obama nih Republican Presidential candidates, John McCain le Mitt Romney a teinak hna lak ah a biapi bikmi cu Obama nih Social Media le Main Stream media pawl tha tein a hman khawh hna lawng si loin a lemsoi khawhnak caah a si an ti. 21 Century cu IT le Media nih hipmi chan a si caah IT thiamnak le social media pawl a hip khomi nih teinak fawi deuh in an co khawh timi cu al awk tha lomi a si. Zeiruangah Donald Trump President a si hnu ah main stream media hna le President Donald Trump karlak ah idohnak le isoiselnak a karh? A chunglei ah zeidah a cang timi hi theih phu le hngalh phu a si. A chunglei thil sining a hngalmi hna caah cun khuaruahar tuk ding a rak si lem lo.\nHillary Clinton Sungh Rungah Obama Ruahnak A Thleng: 2015 lio ah Barak Obama nih University siangngakchia sin ah a rak chimmi cu, “President in ka dinh hnu ahcun , Chicago khua ah ka kir lai I, minak pawl umnak community ah rian ka tuan lai” tiah a timhnak fiang tein a rak chim. 2016 kum US thimnak ah Hillary Clinton nih tulio President, Donald Trump cu fawi tein a tei lai tiah a rak ruah. Main Stream media hna zong nih opinion poll a phunphun an tuah I, Hillary Clinton tei ding in an phuan peng. Asinain a ruahning bantuk in a chunglei in thil a rak si naisai lo. Main Stream media pawl nih hin Hilary nih tei seh ti an duh lung in Hillary Clinton cu opinion poll ah an teiter peng. Asinain Hillary Clinton a sungh taktak tik ahcun Barak Obama zong nih a tinhmi community riantuan dingmi lam cu a thulh than I, media lei riantuannak ah kar hlan dingah biachahnak a tuah than. David Letterman nih a tuahmi talk show ah Obama nih a rak chimmi cu,” President rian a ka changtu ding cu Hillary Clinton a si lai” tiah a rak chim bal. Hillary Clinton a ruah lo ning in a sungh ruangah Obama zong a ruahnak le a tinhmi a thleng ve.\nObama Minung Pawl Media Ah Hmunhma Laak An Thawk: Obama lawng si loin Obama President a tuan lio ah rank sang pipi a tuanmi a hawile hna cu technology company, main stream media le news firm tampi ah rian an rak luh cio tik ah khuaruahhar ngai thil pakhat zong a rak si. Zeiruangah media kip ah Obama minung hna nih hmunhma an laak timi hi biahalnak a um lengmang mi a si. Obama hawile chungin Media raintuannak a thialmi pawl hi Obama cozah lio ah mi ngiathlaitu [ Top Spies ] pawl an I tel. Mah spies pawl cu Netflix, CNN, NBC, Google le Facebook ah rian an lut hna. Mah minung pawl cu President Donald Trump thlak khawhnak dingah Obama nih a thazang tha bik ah a hman hna ti a si. Media hmang in conservative ruahnak a phunphun an doh. US ram dirhtu hna nih khrihfa zumhnak in an rak sermi, US Constitutions tiang in doh le hrawh an timh. Khrihfa muisam a kengmi, US constitutions vialte hrawh dih an timh. Pathian muihmai a kengmi phun poah an huat. Khrihfa hna zumhnak fil dih lak in tuah an I zuam. Khrihfa hna zumhnak a tlaihmi hna cu mihrut an si ti tiang in an chim.\nObama Minung Pawl nih President Trump Sualnak An Kawl: Obama President a tuan lio, US President thimnak ah Hillary Clinton le Donald Trump nih election campaign an tuah lio ah Obama Justice department nih dossier, minung pakhat an hlan I, Donald Trump thil tuahmi vialte a thli tein hlathlainak an tuahter, Trump sualnak kawlnak caah a herh dingmi document vialte an khomhter. A dihmi phaisa vialte cu Hillary Clinton election campaign tuahtu hna nih an rak liam dih. Hillary Clinton cu thimnak ah Donald Trump nih a tei I, an ruah lo ningpi in a sung. President Obama nih a term a dih lai January 5, 2017 ah White house ah a riantuan hawi, le a bochan mi minung pawl cu meting ah a auh dih hna. Meting ah atel mi hna cu: Vice President Joe Biden, director of National Intelligence James Clapper, National Security Agency Director Michael Rogers, CIA director John Brennan, FBI director James Comey le National Security Adviser Susan Rice le Deputy Attorney General Sally Yates an I tel. Mah meting ah Obama nih biapi bik in a rak ceihpi mi hna cu zeitindah Donald Trump hi President a sinak in kan thlak khawh lai timi le zetindah media chungah kan luh lai timi kong a si.\nPresident Trump le Obama Minung Pawl Idohnak: Obama chan lio ah Department of Justice nih a rak hlanmi dossier sin in an khawmhmi lih le hrolhrawl in an ttawnmi document pawl cu Obama minung pawl nih CNN sin ah a thlite in an zuhter I, thawng an pek hna. Mah thawng cu FBI nih an zuhter hranhram mi a si an ti. Mah kong cu FBI director hlun James Comey nih President Trump cu a chimh. Mah lio caan thengte ahcun Obama minung, National Intelligence Direcotor, James Clapper nih Dossier pa le CNN Jake Tapper cu a thli tein a tonter hna I biaruah tinak interview an ngeihter hna. Mah biaruahnak an ngeih dih hnu ah CNN nih FBI director James Comey nh President Trump briefing a pekmi kong cu an phuan colh ve. Cu tlawmpal ah dossier nih a khomh suatmi document cahmai 35 cu Buzzfeed nih a dihlak in an phuan piak hna. Mah vialte hi a hlankan in timhlamh cia tein an tuahmi a si kha President Donald Trump nih a rak theih. Mah ruangah President Trump nih FBI Director Comey cu May 9, 2017 ah a rian in a phuah colhnak a si an ti.\nDossier nih a khomh piakmi hna document vialte media sin ah an zuhter dih hnu le an phuan dih hnu ah National Security Intelligence Director James Clapper cu January 20, Donald Trump President rian a awt lai teah a rian in amah tein a phuak diam. James Clapper cu a rian in aa phuah hnu thla 6 a si ah CNN nih national security analyst tuahtu dingah rian an pek. CNN ah dossier sin in khawmh suatmi document a pek hna ruangah James Clapper cu CNN nih phaisa zong tam lakte an pek ti a si. Mah rian a thawk hnu cun President Donald Trump thangchiatnak le soiselnak cu CNN news ah a let in a hung karh.\nObama le A Minung Pawl Media Ah Rian An Lut: Barak Obama le a nupi, Michelle Obama zong online video a tuahtu, Netflix ah political documentaries tuah ding in Netflix company he hnathlaknak minthut nak an tuah ve. Obama te nupa nih a tlawm bik in 100 million cu an hmuh lai tiah ruah a si. Obama te nupa nih Netflix I riantuan ding in hnathlaknak an ngeih tlawn pal ah, Obama president a tuah lio I, national security advisor a rak tuanmi, Susan Rice zong Netflix Board of Directors ah rian an pek colh ve. Susan Rice nih hin MSBC TV ah President Donald Trump nih ramdang mi [ Russia] sin in information le ruahnak a laak lai tiah a zumhnak kong in President Trump cu soisel a thawk ve. CNN nih rian an pekmi Obama minung James Clapper nih CNN in President Donald Trump nih 2016 thimnak lio ah Russia sin in bawmhnak a hal ti in biatak tein soiselnak a tuah.\nCNN nih Trump sualnak kawltu dingah CIA le FBI a rak tuan balmi zong rian an pek hna. Mah hna cu CIA director a rak tuan balmi, Mchael Hayden, CIA agent hlun, Steven Hall, FBI agent hlun, Asha Rangappa, FBI agent hlun James Gagliano, hlan lio Deputy National Security Adviser Tony Blinken le hlan lio national security council adviser Samantha Vinograd hna an si. Mah vialte hi CNN nih Trump dotu dingah an hlanmi hna an si. Mah hna nih hin Donald Trump tlamtlin lonak pakhat khat an hmuh ahcun chun le zan in media hmang in sum phomh in an pomh I an soisel.\nMainstream Media Dang Ah Obama Minung Rian An Lut\nCNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si. NBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si. Ken Dilanian hi Los Angeles Times ah reporter a rak tuanmi a si I, article a tialmi poah Obama le CIA sin ah approve a tuahter lengmang tu hna a si.\nCucaah cun Main Stream Media tam deuh nih Donald Trump an doh peng mi hi Obama minung pawl hna nih main stream media ah hmunhma an ngah ruangah a si. Donald Trump president a kai hnu ah Media tampi ah cozah he a pehtlaimi classified information a zut lengmangmi hi a let thum in a karh deuh ti a si. President hlun, Obama minung hna nih media kip ah cozah he a pehtlai mi information tampi an pek hna ti hi a fiang ngaingai mi a si. President Donald Trump chan ah hin dossier asiloah whistleblower timi a thli thup in cozah classified information Media sin ah a phuangtu tampi an chuak. . President Donald Trump chan ah hin classified information, timi cozah biathli hi kum khat ah buaktlak in voi 104 a zuh lio ah Obama chan ahcun kum khat ah 39 lawng a zut ti a si.\nBarak Obama le Media Pawl Pehtlainak: Barak Obama cu President kum 6 a tuan chungah hin “Silicon Valley’s President” ti tiang in an rak auhmi a si. Technology company nganngan a simi, Amazon, Apple, Facebook, Microsoft le Google campany hna a lemsoi hna ipethtlainak fek tein an rak ngei ti a si. Obama nih a ttih bikmi cu Media I soisel a si an ti. Election Campaign on Accountability Data I an hmuhning ahcun White House i Obama a um lio ah hin Google palai pawl cu zarh khat ah meting a tlawm bik voikhat lengmang White House ah an kai ve ti a si. Obama kutang ah rian a tuanmi balmi, minung 250 cu Google company le Google he a pehtlai mi company ah rian an lut dih ti a si. Google executive chairman a rak tuanmi Eric Schmidt pumpak hrimhrim nih Obama election campaign ah biatak tein a rak bawmh.\nObama nih President in a chuah hnu thla hnih ah California state, San Jose khua, Fairmont Hotel ah technology company I hruaitu pawl a rak ton than hna I a lemsoi hna t a si. Mah tonnak ahcun Obama President a tuan lio I, Cyber Security policy director Nathanial Gleicher [ atu ahcun Facebook cybersecurity lutlai a tuan cang] department of homeland security analyst a rak tuanmi, Jason Ally [ atu cu Google ah search quality analyst a tuan cang], NSA analyst a rak tuanmi, Andrew Honig [atu cu Google ah software engineering manager a tuan cang] mi hna an I tel. Google le Facebook ah hin hlan lio Obama minung hna nih hmunhma tampi an laak khawh caah Google le Facebook hmang in mipi sin ah a dik lomi information tampi an pek hna. Democrats party le liberal ruahnak pom ding in mipi sin ah information tampi an pek hna. Republican le Donald Trump he a pehtlai mi thawngpang le information tampi cu fawite in mipi nih kawl khawh lo ding in renghnak an tuah ti a si. Conservative pawl ruahnak le Pathian zumhnak he a pehtlai mi khrihfa pawl cabia le thawngpang poah cu fingrilh in an rilh hmasa lengmang ti a si.\nObama Minung Hna Nih Media Hmang In President Trump An Doh: Senate Judiciary Committtee nih July 17, 2019 ni I hearing an tuahmi ah Dr.Robert Epstein nih testified a tuahmi ahcun Google search engine nih hin 2016 President election lio ah thimfung thlatu minung million pakhat tluk cu lung aw-tawm in a tuah hna I, democrats le Hillary Clinton lei ah thimfung thla ding in an lung a laak khawh hna tiah a chim. Vawleicung minung 90% nih Google cu thil kawlnak ah an hman bikmi engine a si. Google nih a ngeihmi, You Tube zong cu Google engineers hna nih conservative ruahnak le information an chiahmi le an thlahmi poah cu American mipi zoh kho lo ding in an tuah piak hna.\nCucaah President Trump nih mainstream media pawl, Google, You Tube le Twitter cu mah bantuk in censor nan tuahmi hi American constitution nih a pekmi zalong tein chimnak nawl a kan pekmi nan buar a si, “ It is actually a weapon used by radical socialist to attack both God and America” tiah a ti hna. 2016 President thimnak ah democrats pawl cu President thutdan an sung, Senate zongah an sung, Supreme Court zongah an sungah. Asinain Democrats pawl nih Silicon Valley [Amazon, Facebook, Google,Microsoft ] le US mainstream media pawl an tlaih khawh hna caah minung tampi cu media hmang in an thluak an tawl hna. Laimi lak ah bochan mi kan pale hna le pastor cheukhat pawl hmanh an thluak an tawl cang ngai hna.\nUS i minthang media tam deuh cu left wing Liberal Democrats pawl ruahnak a pommi main stream media hna nih hmunhma tam deuh an laak i an hip deuh hrimhrim ko tiah ka ruah. Conservative ruahnak le Pathian zumtu hna ruahnak a simi poah cu an doh I, khrihfa zumhnak tiang fil dihlak in an tuah. Liberal ruahnak cu mama khaih in an kan khaih . Mainstream media lawng zing chiar, zan chiar a zohmi hna caah cun I zumh lo awk zong cu a tha lo. Ca a rel lomi, zumhnak a fek lomi le tlaithleng hrihhram a ngei lomi caah cun liberal ruahnak nih thluak tawl a fawite. Kan i theih lo le kan i hngalh lo kar ah liberal ruahnak nih huansam tein a kan phum ziahmah. Thil dik hi a hram thawk ah a thup tawn, asinain thil dik nih a donghnak ah teinak a co zungzal. Catialtu Salai Lairam Thang.\nPrevious Post:Salai Ceu Bik Thawng Chungtel Sinak In An Chuah\nNext Post:Pu Lal Maung Cung Nih Salai Cei Bik Thawng An Chuahnak Kong A Langter\nA Tampi Khi A Hau Lo\nLebanon Pastor pa thlacam cah mi phun (5)\nThanchonak lam i a biapibik pakhat cu LUNGPUT (MINDSET) hi a si.\nKan I Funtom Lo Ahcun.\nRam Le Miphun Dawt Ti Hi Phunbhnih In Um dawh A Si Ko.\nMP ai cuh dingmi pakhat nih cun mah tein a strategy ngeih ding bak asi mi copy ding asi lo\nKawlrawn ah Awtaw an awn ti lai maw?\nAung San Suu Kyi hi rak um hlah selaw Myanmar rampi hi a rawkral dih cang lai\nMynamar Singer Yone Lay Cu Dantatnak Fak An Pek Cang.\nTukum 2020 chungah India actor minthang thang panga an thi,


CDM CAAH CBCUSA CHUNGIN KHRIHFABU HNARCHEU NIH TING 5 LE THONG 20 AN KUAT HNA – The Chinlung Post\nCBCUSA in CDM bawmhnak $520,000 a chuak cang, an kuat hna lio si. CBCUSA in Hakha, Thantlang le Kalaymyo CDM ca ah $520,000 a chuak cang, atu hi an kuat hna lio a si, tiah kan theih. A voi khatnak ah khan $200,000 kan kuat cang hna. Atu hi a voi hnihnak $320,000 kan kuat lio a si. Hi bawmhnak hi a trip khatnak cu Hakha, Thantlang le Kalaymyo ca ah a si.\nA trip 2nak ah Tonzaang in Paletwa tiang, Gangaw, Mandalay, Nay Pyi Taw le Yangon tibantuk zong bawmh khawh kan i zuam te lai,” tiah CBCUSA President Rev. Dr. Thawngling Mualhlun nih The Hakha Times ah a chim. Tutan $520,000 bawmhnak ah kut a samhtu hna hi CBCUSA chung in Khrihfabu hnarcheu hrawng lawng nih thawh mi a si. Hnarcheu baak nih an thawh rih lai, kan theih. Credit: The Hakha Times.


Khah! Dr. Aung Myint Thang Cingcing Asi Ko Eeh Hi BantuK Ruahnak A Hun Chuahpi Mi Hi A Hman Kho Taktak Zeitindah Na Ruah Ve – Chin World News Evening\nKhah! Dr. Aung Myint Thang Cingcing Asi Ko Eeh Hi BantuK Ruahnak A Hun Chuahpi Mi Hi A Hman Kho Taktak Zeitindah Na Ruah Ve\nSeptember 9, 2019 Salai Van Hmuhning\nChin Ram I Mahten Iuknak Kongah Biahalnak (Questions On Self-Rule In Chin State)\nKanmah kan Chin Ram mahtein uk a duhtu cu kanmah Chinmi kan si. Kanmah Chinmi nih lam kan sial ding zong a si. Asinain ruahawk tampi a um ve. Mahten iuknak kong he pehtlai in biahalnak zong tampi a chuak.\n1. Chin Ram hi Chimmi nih kan uk lai i Chin Federal State kan dirh lai timi ahhin Chin Federal State cu cunglei (Bahu) in peek va si te selaw zeitehna dah Chin Sate Federal cozah nih mahtein, cunglei Bahu cozah teloin, a tlaih hna lai, a dirh hna lai? Fimcawnnak (education) maw, ngandamdam (health) maw, phung (law and order) maw, tthanchonak (development) vialte maw, uknak sawhsawh lawng dah?\n2. Zeizat vial dah cunglei cozah nih a tlaih lai i zeizat vial dah Chin Federal Cozah nih a tlaih ve lai? Asiloah Chin Ram caah cunglei Bahu tlangtlaknak tel bak ti loin maw Chin Federal State cozah nih zeizong vialte a tlaih dih lai?\n3. Chin Federal State cozah nih Chin Ram uknak vialte a tlaih dih ahcun Chin Ram caah a herhmi chawva hi cunglei Bahu cozah nih a bawm ti kun lai maw? A bawmh ti lo ah Chin Federal State nih Chin Ram caah zeitindah phaisa a kawl lai? Asiloah cunglei Bahu nihmaw Chin Federal State caah aherhmi phaisa cu a peek peng lai nain cunglei Bahu cozah cu Chin Ram ihruainak kongah i tel ti lo in phaisa lawng a bawmh peng ko hna? Cucu a tuah hnga maw?\n4. 2008 constitution tiang i bia khiahnak ahcun Union of Myanmar kuai lo ding hi ai telmi a si. Cucaah federal state (mahtein iuknak) hi cunglei Bahu cozah nih Kawl Ram (union) in nan chuah nak ding caah kar nan hlan a si ko tiah an ruat in an kan pe duh lo hnga maw? Cun Chin Ram hi federal kan peek ahcun adang pyne zong nih an i cawn dih lai i, pyne dang zong peek dih an hauh lai caah adonghnak ahcun kanmah (Bama) lawng hi kan taang sual lai ti phan in federal uknak hi an kan pee duh lo sual hnga maw?\n5. 2016 ahkhan Rakhin State ahcun Rakhine party an rak chuak. Asiah ziah Rakhin hi atu ah Rakhine Federal State cu an peek ve ne hna hnga lo? Rakhine nih an duh lo maw a si hnga? Ahal ko i an peek duh hna lo dah a si hnga?\n6. Chinmi hi kan holh ai dan cio bantukin i funtom khawh le lungrual i um khawh zong hi kan i harh ngai mi a si cu nan theih dihmi a si. Cunglei Bahu cozah nih Chin Federal State, mahtein iuknak cu rak kan pe hna sehlaw, hmaileiah kanmah le kan peng le kan miphun cio in federal township hna kan hal tthan cio te sual hna maw? Township cio in i uk duhnak hna kan ngei tthan cio te hna hnga maw? Hakha Federal Township cozah, Tedim Federal Township cozah ti hna ser kan duh tthan te sual hnga maw?\n7. Kanmah tein Chin State hi i uk hna usih law, ca kan cawnmi kan course hi atu i cozah siangin i kan cawnmi hi maw kan cawn tthiamtthiam ko hna hnga? Asiloah cauk dang maw kanmah kan holh cio in kan chuah hna hnga i kanmah kan holh cio in ca kan cawn cang hna hnga? Chin Ram ah holh phun 53 a um ti a si. Cu holh phun vialte in maw university tiang kai a si cang hnga? Asiloah uknak vial cu Chinmi nih kan tlaih lai i maw Kawl ca tthiantthiam in ca cu kan cawn ko hna hnga? Mizo Ram ahcun anmah Mizo cozah nih curriculum le course pawl an ser dih. Asinain Mizo ram ahcun Mizo miphun kha majority an si tikah buainak a um tuk lo. Holh pakhat an i bawm kho dih.Chin Ram cu ethnic diverse community asi i, main majority tribe zong kan um hna lo tikah har deuhnak a nei lai maw?\nFederal uknak kong ah biahal ding ka neih mi pawl an si i cu party/kha party ti do lo tein ka ttialmi a si. Nan ruahnak rak chuah cio ding in kan sawm hna. Credit: Aung Myint Thang\nSalai Lungthli Tum A Bia Cu Ruah Phu Taktak Asi Cozah Ser Taktak Ulaw Kanmah Pawl Thah Ding Ah\nPu Nothan Kap Nih Hin 2020 Ah MP Ka Cuh Lai Timi Voikhat Te Hmanh A Chim Bal Lo- Salai Chinsuh


Kutkai Peng Namphatkar SAC ralkap sakhaan cu AA, TNLA le MNDAA phu nih an kah, 11 an thi – Buanchukcho\nKutkai Peng Namphatkar SAC ralkap sakhaan cu AA, TNLA le MNDAA phu nih an kah, 11 an thi\nMay 31, 1:00 am hrawng Shan Ramkulh Chaklei Kutkai Peng Namphatkar SAC ralkap sakhaan cu AA, TNLA le MNDAA phu i bawm in an kah i Deputy Battalion Commander(Duh-Tatyinhmu) tel in SAC ralkap 11 an thi. Hi kahnak hi zinglei 1:00 am in 4:00 am tiang a si i SAC ralkap 15 hrawng an tlau. Hriamnaam zong tamlak laakchih. The Hakha Times\nthawngpang dang relchap : CDF-Kanpalet le Ralhrangbu an in Kap, Ralhrang 6 an Thi\nChin State Kan Miphun Aiawh Kan Mp Hna le Miphundang MP Pawl Cuanhnak : A Tha Taktak\nGood News : May 30, Yangon ah tlaih mi Salai Joseph an thlah cang\nBreaking News : Matupi in Hakha lei ah SAC Ralhrang pawl Motor 3 in an Ra


NLD Le CPRH Lawng Hi I Rinh Ding Si Lo. – Chintanbo\nBy.Sui Chin: Kawl ram ah NLDtelh in party Kip hna he Ralkap eptu coalition cozah dirh i phunghram ready in tuah le declaration tuah a herh. Cucu international supporters hna he New union Burma dirh khawhnak a awl deuh la. NLD leaders tleihmi an chuah colh hna lo ahcun pyithawmg suh kusale lawng rinh cu ning a ti.\nReserve a um a hau. Kan pale cawl uh.Ralkap cozah hi hnu a tolh kho. A tolh zong ah zam thlorh cun a zam ka zum lo. 2015-20 ah NLD nih a hnawhmi phunghram remh a duh lomi chuanlam ser in Democracy and self Determination taktak pek ding in Thil a tuah khawh. Thihnak cha cun Hi lam hi a thim khawhmi asi.\nCu tikah coalition temporary cozah a ready a hau. Zeica ti cun NLD leaders an tleih mi hna hi a chuah theng lo kho.\nAn nung dih lai an dam dih lai ti awk a tha lo.CDM le CPRH lawng rinh tilo ding. NLD le CPRH lawng rinh tilo ding. Coalition reserve cozah hi mipi tampi nih tha an pek ko lai.\nA herh bikmi cu Ralkap phunghram epnak le Ram a that bak in phunghram Ceih mai Hau tilo ding in Kawlram Miphun party Kip nih cohlan mi phunghram a ready in a um a herh tuk..2015-20 ah khan NLD nih phunghram remh kha rak Duh hna selaw tu dirhmun hi kan pha hnga lo hmanh maw.Credit: Sui Chin\nKawlram Ralkap Nih An Phih Khawh Lo Mi, Internet Hi Rak Hmang Ve Cang.


HOME - Page 258 of 333 -\nA Poi Tuk E: Run Za Lian Thihnak Kong He Pehtlaih In Kalemyo Royal City Siizung Sin Cakuat\nOctober 23, 2020 hleicung@gmail.com Leave a comment\nRoyal City siizung ah riantuantu upabik in ngakchiabik tiang mizaw nan thlawp i minung nunnak nan khamhmi rian hi a sunglawi ngaimi rian a si. Kan upat tuk fawn hna. Cu pinah nan rian hi fihnung ngaimi mizaw thurhnawm tonghtham rian a si tikah thluachuah conak zong a si. Nain\nChin Refugee Le Paletwa Kong VOA Le Pu Zo Tum Hmung Biaruahnak Video Le Laica Tein Rel Khawhnak (+Video)\nChin Association of Maryland (CAM), USA nih a ralaimi USA cozah kum 2021 ah hin Malaysia, India le Chinram i ralzam hna kong kan ruah piak ve u, vawleipi huap in ralzam 95000 tel la ko tiah USA Congress an hal. Cun Paletwa i AA le Cozah ralkap i kahnak\nChinram MP Tuan Lio Hna Nih Anmah Nawl In Arte Kekiak Hmanh An That Ngam Lo\nThe Hakha Times nih ramkhel biaraldohnak an tuahmi ah Halkha le Thantlang pengin NLD ticket in candidates zong an sawm ve ko hna nain cunglei nih an kan sianhlo e an ti ti si. NLD cu Napyidaw in fekttup hri in an hun hren/khih manh hna. Chinram MP ttuan lio\nChin Vs Kawl, Chin Kokek Party Vs Kawl Minung Nih Hruai Mi Party: Salai Cung Dawt\n(Kawl minung nih hruaimi party = Chin – Cawh Party = Kawl). Kawl miphun pical zong nih an huat ngai ngai tiah ka ruah mi cu “Mah miphun le ram kong ah miphun dang pa vai rawlh, vai sawm i ramchung ramkhel le thanchonak hnorsuan, aukhuan” hi a si rua\nTrump Le Biden Final Debate Point Zeimawzat: Luther Tin Hre\nTu zan an debate cu zoh a nuam ngai. A voikhat lio naak in tu tan cu President Trump a ti tha. Biden zong a tha ve nain a voikhat lio naak in a lei aa khukkhak deuh ngai. Moderator nu hi Democrat a si i, a hramthok hrawng cu\nSalai Mang Hre Lian Nih Dr. Sa Sa Bia A Lehnak\nSalai Mang Hre Lian (Campaign Strategist, CNLD Hakha – Thantlang) Dr. Sa Sa nih Chin miphun sin ah cakuat a ṭial mi Hakha le Thantlang peng ah an phawt dih mi ka hmuh. Chin miphun nih tutan thimnak ah zei bantuk Party dah thimfung pek a herh timi a langhter.\nCu Tluk Hla That Cu: CNLD Mee Pek Sawmnak Hla Thar (+Video)\nOctober 22, 2020 hleicung@gmail.com Leave a comment\nTu kum thimnak cu hla he bia he a phunphun in i zuam a si i, NLD le CNLD party hna nih anmah le hla cio an tuahmi hmanh hi Series pakhat cu a si cang lai. An hla phuahmi zong an tha i, minthang hlasak thiam hna nih an\nNLD Center Nih Hakha Thantlang A Candidates Pawl Biaral Dohnak I Telh A Sianh Lomi Kongah Dr. Hmuh Thang Le Pi Chin Chin Pekthang Nih An Soiselnak\nNihin cu The Hakha Times nih Hakha Thantlang Pyine hluttaw Candidates pawl biaraldohnak a tuahpiak hna. Cu chungah NLD Candidate pakhat hmanh an i tel lo caah biaraldohnak zohtu mipi nih hruaitu Pu Pa Pui cu fianternak tuah ding in an hal. Cu ti cun Pu Pa Pui nih NLD\nMandalay Bank Damiah Taihnak Thilri Pawl An Hmuh (+Video)\nMadalay UAB bank damiah taihtu pa inn ah phaisa Kyat sing 199 le ball kuang le plastic meithal pawl an hmuh. October 15, zanlei suimilam 3 le cheu ah Madalay myo, Pyigyi Takhon myone, 62 lam le Yadanaa lam tonnakk i UAB bank cungah cycle lukhuh khuh i Mask a\nChin NLD Mee Pek An Phu Lonak Cu Nihin Biaral Dohnak Nih A Langhter\nTu hi The Hakha Times nih Hakha Thantlang in Pene Candidates pawl biaral dohnak a tuah cuahmah lio a si. Cu Pene Candidates pawl biaral dohnak ah NLD party lei in Pene Candidate ahohmanh an I tel lo caah mipi lei nih an hlam ngai hna. Cu kong he pehtlaih\n«Previous Posts 1 … 256 257 258 259 260 … 333 Next Posts»


Salai Lungthli Tum: Kan I Ralrin A Herh Cang – Lai Lungrawn Post\nSalai Lungthli Tum: Fapa pakhat a sual ruang ah chungkhar pakhat a rawk kho lem lo, hringtu nulepa nih tha tein cawnpiak ahcun a lungthlen khawh a si. Nain chungkhar ah a lu bik hringtu an pa a sual cang ahcun chungkhar a rawk kho i a kuai cikcek kho, an fale zong an vaivuan dih kho.\nParty member lakah a sualmi an um ko lai, nain member sawhsawh nih party policy an hrawk kho lo, mipi an buaiter kho lem lo. Nain party hruaitu belte misual a si ahcun party policy a rawk kho, miphun le pengtlang kar thencheunak a chuahpi kho, miphun kar buainak a chuak kho. Kan i ralrin a herh.\nRelchih>>>>>>Pu Siang Mang (CNLD) vs Pu Sui Thio(NLD) ah hin ahodah na duh deuh ka ti hna sehlaw a let zakhat in Pu Siang Mang ka duh deuh, kan miphun caah a let thongkhat in a tha deuh ka ti ko lai. Saya Robin(CNLD) vs Pu Ngun Vung(NLD) zong ah a let thongkhat in Saya Robin ka uar deuh ka ti fawn lai. Midingfel an si le si lo a luancia an tuahsernak zoh tikah an i thlau tuk.\nNain party zulhphung an cohlang hnu in cu party aiawh in thimnak an luh tikah an party hruaitu Pu Nothan Kap a bawmtu le a hriamnam an si sual lai ka phang, midingfel an si ko caah an tlin hnu zong ah No Than Kap cu an tanpi duh taktak hnga maw ti cu ka ruah len ve.\nKawlpawl Ek Deh A Duhrih Mi Nih Rak Rel Uh!


WHO Chief Tedros, China uico an ti mi nih China dirkam in vawlei cung ramkip a soisel cang hoi. A mak chin lengmang cang kan vawlei hi\nWHO Chief Tedro nih vawlei cung ramkip sin ah lih a chim mi a philh i, vawlei cung ramkip hna cu a soisel i, a thangchiat cang. Zeitindah rian kan ttuanti khawh lai ti lamkawl i tim lo in i soiselnak le thangchiatnak long te si cang ko hi. WHO hi lih a rak chim cang caah le USA nih China travel banned a tuahnak kongah a rak soisel cang caah USA nih million 500+ a bomh mi vialte zong a phih piak dih ti kan thei cang\nThe World Health Organisation’s chief Tedros Adhanom Ghebreyesus nih a chim ning ah cun anuary 30 ah, WHO agency nih ralrinnak an rak tuah mi cu vawlei cung ramkip in biatak in a cohlan piak lo tiin a chim. Tedros Adhanom Ghebreyesus nih cun UN agency nih fakpi in coronavirus kong ah ralrinnak vawlei cung ramkip cu an pek tiin a chim\nJanuary 30 ah khan Public Health Emergency of International Concern kan chuah. China ah case 82 lawng an um. Kha lio ah khan vawlei cung ramkip nih kan bia chim mi kha thatein rak ngai in rak zulh seh atu bantuk in kan phan lai lo tiin a chim\nThe US State Department lei nih WHO nih coronavirus kong ah a rian a rak ttuan ning cu a khulnuartuk tiin fakpi in a soisel tthan. Taiwan flagged/ email January 31 , Wuhan pneumonia report, WHO in tutiang a leh lo. President Trump le Republican pawl nih WHO cu fakpi in an soisel in WHO. , Australian Prime Minister Scott Morrison nih WHO cu fakpi in a soisel i, Australia nih January ah coronavirus kan rak ngei lo.\nZeitin dah hmalak ning a si lai tiah kan buai. WHO nih minung le minung i chawn khawh a si maw si lo ti zeihman thawngthannak a tuah lo. Ausralia le vawlei cung nih ornganizationWHO bantuk in zeitindah an kal lai ti kan zoh thluamah lio a si. Wuhan ikhualipi in a ra i, zeitin i venning a si ti kan thei lo i, mah bantuk dirhmun ah kan dir lio ah zeitin kan nih ven ning cu si lai. Coronavirus a rang ning kan vun thei cu a tlai dih cang i, i ven khawh a si ti lo ttin a WHO cu fakpi in a soisel ve-. Source-NDTV\nBe the first to comment on "WHO Chief Tedros, China uico an ti mi nih China dirkam in vawlei cung ramkip a soisel cang hoi. A mak chin lengmang cang kan vawlei hi"


Hakha Khuapi Ah Motor A Let - Chin Eleven News\nHakha BEHS No.3 chak ah motor pakhat break rawk in aa let, aa hliam mi an um lo. Nihin September 11, 11:40 hrawng Hakha ah lungphur mi motor (Forland) pakhat cu Gospel Baptist Biakinn chuk in a break rawk (poh) i BEHS No.3 chak ah a va let, tiah kan theih.Credit: The Hakha Times.\nRelchap:Min Aung Hlaing nih anmah ralkap thawngthanhnak MDW ah hitihin bia a chim cang. PDF pawl a ho fialnak in dah MYtel tower hi nan hrawh i a ho nihdah hriamnam an in pek hna, a ti cu anmah le kanmah kan i do cang lai tiah a hronak bia a chim.\nPDF pawl training a petu le a forhtu le hriamnam a petu hi tlangmi hriamtlai pawl nan si caah i ralring uh. faktuk in kan in phomh cang hna lai. A tu cozah kan tlaih mi tham cu caan karlak cozoh a um lo caah kan tlaih chung sawhsawh bia a si ko tiah a chim.\nA rauh hlan ah pei thimnak kan tuah lai i nan duh bik mi cozah nih a kan hruai ko lai cu tiah a chim. PDF pawl nan ngamh taktak maw nanngamh a si ahcun kanmah hi kan kap uh law kan i thua lai tiah Ralhrang bawizik Min Aung Hlaing nih a chim.\nA tutiang ah hin ralhrang nih an hman mi Mytel Tower hi PDF nih a nichiar tiawk in an hrawh piak hna i, a tuangah an hrawh mi hi 86 leng a si cang i ralkap cu an buai taktak cang. A hmun kip ah an chiah mi Tower cu an hrawh cuahmah ko rih tiah ralkap lei nih an chim. Min aung Hlaing nih cun Tlangmi hriamtlai hna le PDF pawl cu ralhrang an si mipi harnak a petu an si tiah a chim chih.


Falam-Kalay Karlak Ah Kawl Ralhrang Tamtuk An Thah - News and Media\nFalam-Kalay Karlak Ah Kawl Ralhrang Tamtuk An Thah Mi Hna Thawngthar An Hun Langhter. CNDF NIH RALHRANG 12 AN THAH HNA. Tank 2, motor 26 cu Chin ramkulh, Falam khua in Kalay lei ah 9 Biangreithlep (May) ah an i thawh. Hi ralhrang rual hna cu 9 Biangreithlep (May) ah mengtung (63) hrawngah an i din i ke in thianhhlimhnak an tuah lio ah CNDF nih bomb in an puah hna i a thi mi le hliammi an tam caah ralhrang thi mi ruak hna cu Parte khua innchung ah an chiah hna i mei in an khangh hna.\nCun ralhrang rual cu mengtung 55 ah bomb in puahhnawh than an si i a thi mi le hliammi an tam. Mengtung 45 zongah CNDF nih bomb in an puah hna i ralhrang 4 an thi, hliammi zong an um, lampithluan ah bomb nih a puah than hna caah a thimi le hliammi an um i, ralhrang nih an tuah tawn bantukin Zawnglei khua inn ah a thimi ruak cu an chiah hna i inn an khangh than.\nMengtung 63 le mengtung 45 ah CNDF nih hmunthianhnak an tuah i MA kuan (120), 60MM kuan(1), kuan bawm( 1) an lak i nu thilpuan hna zong hmuh a si caah motor chungah nu ralhrang zong an i tel kho tiah zumh a si. Ralhrang 12 an thi i, hliammi 15 hrawng an si lai tiah ruahdamh a si ti’n CNO nih 14 Biangreithlep (May) zaan ah cathanh an chuah.Credit – Laiholhthawngzamh\nKawl Ralhrang Kutin A Nunnak Liam Mi Chin Pasaltha Hna Thawngpang Le Sining Fiang


US ah covid-19 in minung 5,000 leng an thi cang, minung 250,000 tiang an thi kho - The Chin Express\nUS ah covid-19 in minung 5,000 leng an thi cang, minung 250,000 tiang an thi kho\nUS rampumpi ah coronavirus (covid-19) zawtnak in minung 5,137 an thi cang. Nizaan tiang ahcun minung 4,000 fai an thi nain ni 1 chungah minung 1,000 leng an thi chap. Zawtnak ngei minung 216,722 an si cang.\nUS cu covid-19 zawtnak ngei an tambiknak ram a hung si. Zawtnak aa thoknak China ram hmanh ah minung 82,431 lawng an zaw i 3,322 lawng an thi.\nChinmi tambik kan umnak Indiana state zongah zawtnak ngei minung 2,568 an si cang i 65 an thi cang. Texas state zongah zawtnak ngei minung 4,607 an si i 68 an thi cang.\nNew York state ah a thimi an tambik. Mizaw 84,000 leng an si cang i 2,200 leng an thi cang. New York City lebang ahcun sizung an i phanzo ti lo, i US Ralkap nih Convention Center le Park pawl cu lawlawse sizung ah an ser/thlen hna. Miruak chiahnak caah tikhalkuang mawtaw (refrigerated trucks) pawl an hman hna. US Ralkap Sizung Lawng (Navy Hospital Ship) tiang an hman.\nPresident Inn (White House) sibawi thiamsang pawl nih “tu kum chungah covid-19 nih US ah minung 250,000 tiang a thah khawh men hna” tiah an chim.\nUS Ralkap 3,000 Nih Raltuknak Tilawng Chuahtak\n‘USS Theodore Roosevelt’ tiin auhmi raltuknak tilawng ah coronavirus zawtnak a um caah ralkap 3,000 dengmang an chuah hna lai. Tilawng chung ahcun mizaw tampi adang tein chiah awk an ṭhat lo caah tilawng in chuah dih lawlaw a hau, tiah Navy bawi pawl nih thawng an thanh.\nAtutiang ah ralkap 1,000 an chuah cang hna. Ralkap 5,000 dengmang an umnak tilawng asi. Zawtnak ngeih/lo an test thluahmah hna i atutiang ah ralkap 100 dengmang zawtnak an ngei cang. Tilawng cu atu hi Guam ah a dir i ralkap pawl cu an ṭhial thluahmah hna lio asi.\nRalkap 1,000 tal cu tilawng zohkhenh dingin taan a hau. Tilawng thiang tein chiah a hauh caah 3,000 dengmang chuah kan timh hna hi si, mah nak tam zong chuah an si te kho. Ni tlawmpal hnu ahcun ralkap chiahnak ah hotel khaan tiang hman kan hau te lai, tiah Navy bawi pawl nih an chim.\nUS Cozah A Daithlang Tuk\nZawtnak aa thokka ah President Donald Trump le state cozah pawl nih an daihthlanh tuk caah khuaci mui dirhmun an phak hi si.\nAsia ram pawl (China, Malaysia, Singapore, tbk.,) bantukin, an ram ah zawtnak aa thok cangka in lockdown (khualtlawng phih, lengchuah le chawhvah, mibu in puai tuah le i pumh, tbk., phihnak) an tuah colh lo ruangah zawtnak ngeimi tlawmpal nih minung tamtuk an chawnh manh hna, atu cun sizung hmanh an i phanzo ti lo. Khuaci mui dirhmun an phan cang.\nAtutiang ah US state 39 nih mipi lengchuah an phih cang nain, state 11 nih cun an state ah zawtnak ngei an um ve ko nain atutiang lengchuah an phit bal hlei lo. US ram state dihlak ah zawtnak ngei an um dih cang.\nState 11 cu California state cozah hruaitu Gov. Gavin Newsom nih, “zei dah nan hngah rih? Lengchuah phihnak caah tehte zeizat remruam dah nan herh rih? Kan tong lai lo tiin nan ruah cun, US rampumpi le vawlei pumpi ah tehte a um ko hih…,” tiin lengchuah phih a fial hna.\nCalifornia hi US state 50 lakah lengchuah a phit hmasa bikmi state asi. US ram ah minung an tambiknak state zong asi i 40 million an um, Canada le Norway ram 2 fonh milu zat an si.\nUS Rammi 10 Millions Nih Rianngeilo Bawmhnak Sok\nZawtnak ruangah company tam taktak an khar hna caah le company tampi an sipuazi a tlak tuk caah an rianṭuantu tlawmpal an phuah (layoff) bang hna i minung millions tampi rian an ngei lo i harnak an tong.\nLiamcia zarh 2 chungah minung 10 millions nih cozah sinah ‘rianngeilo (unemployment) bawmhnak’ an sok.\nKan hnu zarh lawngah a sokmi hi minung 6.6 million leng an si. US khuasa Chinmi zong (citizen he green card he), zawtnak ruangah rian phuah a tongmi paoh cu cozah sinah ‘unemployment bawmhnak’ sok khawh asi.\nTrump Acozah bawmhnak\nPresident Donald Trump nih, US mipi minung 1 $1,200 cio bawmhnak caah le company pawl bawmhnak caah $2 trillion hman dingin ‘CARES Act’ timi upadi ah kan hnu zarh khan minsen a thut cang.\nTu hnu zarh 3 chungah IRS nih tax a pemi paoh cu (citizen he green card he) nan bank account ah $1,200 cio an kuat thluahmah cang hna lai. Kum 1 ah $75,000 tang lahkhah a eimi lawng nih $1,200 ning tein nan ngah lai. Kum 18 tang nan fale zong $500 cio bawmh an si lai.\nTahchunnak ah; nangmah le na nupi rian nan rak ṭuan veve i tax nan pe veve. Kum 1 chung nan lahkhah $75,000 tang veve (fonh $150,000 tang) asi ahcun IRS nih nan bank account ah $2,400 an kuat hna lai. Kum 18 tang fa 2 nan ngeih ahcun $3,400 an kuat hna lai.\nKum 1 ah lahkhah $75,000 cung a eimi zong bawmhnak nan ngah ve ko lai, nain tlawm deuh lawng nan ngah lai.\nMah hi cu nangmah nih sok a haumi si lo. Cozah nih tax petu paoh bawmh dingin bia a khiahmi si. ‘Riangngeilo (unemployment) bawmhnak’ asi lo. Rian phuah tongmi zong, rian tuan liomi zong ahopaoh bawmh dih nan si lai.\nThla fatin asi lai lo. Voi 1 lawng asi lai. Phungninglo in US ah rianṭuanmi ramdangmi pawl cu nan ngah lai lo. Mah kong hi cu hnu ah amah dang in tling tein ka ṭial te lai.\nCharhchan: The Washington Post, New York Times, Johns Hopkins University, CNN\nUS khuasa Chinmi vialte ralring tein um cio usih. A herh tuk lo ahcun dawr kal le lenvah lo a ṭha. A herh tuk sile mask i hruk law midang he pe 6 hlat in dir/kal. Minung tampi nih an tonghmi dawr le lift kutka, tbk., tongh lo i zuam, chapiat le sanitiser in na kut thiang tein ṭawl peng. Zawtnak rungrul dotu na thi a ṭhawnnak hnga zaan tuante ah it law ti thiang tampi in ding, anhringso tampi in ei.


Vaurawng Zuunthil nih Kawlram Dothlennak caah $2M (Kyat ting thong 30 leng) an hmuhpiak cang hna | The Chin Express\nVaurawng Zuunthil nih Kawlram Dothlennak caah $2M (Kyat ting thong 30 leng) an hmuhpiak cang hna\nVaurawng Zuunthil phu nih Kawlram dothlennak tuahtu hna cu phaisa kan kawlpiak hna i atutiang ahhin $2 million dengmang kan hmuh cang, tiah an hruaitu Dr. Bawi Uk Thang nih ChinTube ah a chim.\nAtu lio tangka thlen ret cun $2 million cu Kawlram tangka ting thong 30 (K3 billion) leng asi.\n“Khuaza ramkip um Chinmi hna nih dothlennak caah phaisa tampi nan thawh cio caah kan i lawm tuk.\n“A khua khua zongin nan thawh. Inn 100 hrawng a simi Vanzang khuami nih dollar ting 3 (Kawlram ting thong 5 leng) an thawh cang.\n“Hriangkhan khua zong nih dollar ting 1 leng an thawh cang,” tiah a chim.\nVaurawng Zuunthil nih Kawlram Dothlennak caah phaisa $2M dengmang an kawl hmuhpiakmi hna chungah;\nCDF-Mindat caaah Vaurawng Zuunthil nih $61,000 leng an hmuhpiak hna\n1. CDF-Mindat caah $61,000 leng (Kawlram ting thong 1) an hmuhpiakmi hna,\n2. CDF-KKG caah $101,500 (Kawlram ting thong 2 dengmang) an hmuhpiakmi hna le\nCDF-KKG caah Vaurawng Zuunthil nih $101,500 an hmuhpiak hna\n3. Van Hlei Sung hlasaknak in dothlennak tuahtu Chin Emergency Medical Team caah $100,000 an hmuhpiakmi hna zong aa tel.\nChinTube’s Most Influential Award 2021\nVaurawng Zuunthil cu Kawlram Dothlennak caah phaisa a kawl kho bikmi le mipi nih zumh le hlut bikmi phu asi caah ChinTube nih ‘Kum 2021 Mipi Hip Biktu Laksawng (Most Influential Award)’ a pek — a cung bik hmanthlak kan tarmi khi laksawng an lak lio cu si.\nVaurawng Zuunthil phu nih ram le miphun caah zaanghleicawi tein phaisa an kawlmi an retheihnak ChinTube nih theihpinak laksawng a pekmi hna cu Chinland Football Club ngeitu Thawng Tha Thang zong nih a lawmhpi tuk hna.\nThawng Tha Thang nih, “Congratulations Vaurawng Zuunthil (ChinTube‘s most Influential of the year 2021),” tiah lawmhpinak bia a chim.\n“Na kan motivate. Miphun lungrualnak nan ser. Dingthlulairelnak nan thawnter. Emotion lawng si lo in passion driven thawnnak le miphun dawtnak muru he a kal mi nan si.\n“Vaurawng par kan ram le kan miphun caah par chin ko seh,” ati.\nPrevious articleCDF le CNF nih fak takin ZRA duhlonak cathanh an chuah\nNext articleChinTube nih Thawng Tha Thang cu ‘Chin Humanitarian Award’ a Pek